###

 *Príloha č. 2 k Rozhodnutiu č. /2018 úplné znenie s účinnosťou od 2. júla 2018*

**PRÍRUČKA PRE ŽIADATEĽOV**

**Schválenie operačného programu a financovanie operačných fondov organizácií výrobcov a združení organizácií výrobcov v sektore ovocia a zeleniny podľa delegovaného nariadenia Komisie (EÚ) 2017/891 a vykonávacieho nariadenia Komisie (EÚ) 2017/892**

**Bratislava, júl 2018**

**OBSAH**

[1. ÚVOD 3](#_Toc517955382)

[2. Definície a použité pojmy 4](#_Toc517955383)

[3. operačný program 9](#_Toc517955384)

[3. 1. Žiadosť o schválenie operačného programu 9](#_Toc517955385)

[3. 2. Obsah operačného programu 10](#_Toc517955386)

[3. 3 Zmeny a doplnenia OP 36](#_Toc517955387)

[**3. 3. 1**  **Zmeny a doplnenia OP pre nasledujúce roky podľa čl. 34 ods. 1 nariadenia Komisie (EÚ) 2017/891** 36](#_Toc517955388)

[**3. 3. 2** **Zmeny a doplnenia OP v priebehu roka podľa čl. 34 ods. 2 delegovaného nariadenia Komisie 2017/891** 37](#_Toc517955389)

[4. Operačný fond 39](#_Toc517955390)

[4. 1 Príspevky členov 39](#_Toc517955391)

[4. 2 Platby z operačného fondu 40](#_Toc517955393)

[5. Finančná POMOC 40](#_Toc517955394)

[5. 1 Referenčné obdobie 43](#_Toc517955395)

[6. ŽIADOSTI O platBY 43](#_Toc517955396)

[6. 1 Zálohová platba 45](#_Toc517955397)

[6. 2 Čiastková platba 48](#_Toc517955398)

[6. 3 Následná platba 49](#_Toc517955399)

[7. Položky prenášané do ďalšieho obdobia 50](#_Toc517955400)

[8. VýRočné a HODNOTIACE správy 50](#_Toc517955401)

[9. Kontroly 51](#_Toc517955402)

[10. SANKCIE 52](#_Toc517955403)

[11. kontakt 54](#_Toc517955404)

[12. prílohy 54](#_Toc517955405)

# 1. ÚVOD

Táto príručka vychádza z nasledovných nariadení Európskej únie (ďalej len „EÚ“):

* **nariadenie Európskeho Parlamentu a Rady (EÚ) č. 1308/2013** zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 v platnom znení (ďalej len „nariadenie EP a Rady (EÚ) č. 1308/2013“);
* **nariadenie Európskeho parlamentu a Rady (EÚ) č. 1307/2013** zo 17. december 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 v platnom znení;
* **nariadenie Európskeho parlamentu a Rady (EÚ) č. 1305/2013** zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 v platnom znení (ďalej len „nariadenie EP a Rady (EÚ) č. 1305/2013“);
* **vykonávacie nariadenie Komisie (EÚ) č. 543/2011** zo 7. júna 2011, ktorým sa ustanovujú podrobné pravidlá uplatňovania nariadenia Rady (EÚ) č. 1234/2007, pokiaľ ide o sektory ovocia a zeleniny a spracovaného ovocia a zeleniny v platnom znení (ďalej len „nariadenie Komisie (EÚ) č. 543/2011“);
* **nariadenie Európskeho parlamentu a Rady (EÚ) č. 1306/2013** zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008;
* **delegované nariadenie Komisie (EÚ) č. 907/2014** z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura;
* **vykonávacie nariadenie Komisie (EÚ) č. 908/2014** zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť;
* **delegovaného nariadenia Komisie (EÚ) 2017/891 z 13 marca 2017**, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny, a nariadenie Európskeho parlamentu a Rady (EÚ) č. 1306/2013, pokiaľ ide o sankcie, ktoré by sa mali uplatňovať v týchto sektoroch, a ktorým sa mení vykonávacie nariadenie Komisie (EÚ) č. 543/2011 (ďalej len „ nariadenie Komisie (EÚ) 2017/891“);
* **vykonávacieho nariadenia Komisie (EÚ) 2017/892 z 13. marca 2017**, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny v platnom znení (ďalej len „nariadenie Komisie (EÚ) 2017/892“).
* **Smernica Európskeho parlamentu a Rady 2009/128/ES** z 21. októbra 2009 , ktorou sa ustanovuje rámec pre činnosť Spoločenstva na dosiahnutie trvalo udržateľného používania pesticídov (ďalej len „smernice 2009/128/ES“)

Uvedené nariadenia je možné nájsť na internetovej stránke Úradného vestníka EÚ:

 **https://eur-lex.europa.eu/homepage.html**

Okrem hore uvedených predpisov na realizáciu a administráciu podpory platia aj nasledovné právne akty a dokumenty:

* **zákon č. 491/2001** Z. z. o organizovaní trhu s vybranými poľnohospodárskymi výrobkami v znení neskorších predpisov;
* **zákon č. 280/2017** Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov;
* **zákon č. 357/2015** Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov;
* **nariadenie vlády Slovenskej republiky č. 273/2017 Z. z.** o podmienkach vykonávania niektorých opatrení spoločnej organizácie trhov v sektore  ovocia a zeleniny (ďalej len „nariadenie vlády č. 273/2017 Z. z.“);
* **národná stratégia SR pre operačné programy organizácií výrobcov v sektore ovocia a zeleniny na roky 2018-2024** (ďalej len “národná stratégia“);

 Národná stratégia a jej aktualizované verzie sú zverejnené na webovom sídle Ministerstva pôdohospodárstva a rozvoja vidieka Slovenskej republiky: <http://www.mpsr.sk/index.php?navID=761&navID2=761&sID=40&id=12390>

* **Národný environmentálny rámec SR** pre sformovanie všeobecných podmienok pre environmentálne opatrenia riešené v operačných programoch v organizácií výrobcov (je súčasťou národnej stratégie – príloha č. 2).

# 2. Definície a použité pojmy

**Operačný program** (ďalej len „OP“) je podnikateľský zámer organizácií výrobcov a združení organizácií výrobcov (ďalej len „OV a ZOV“), ktorý stanovuje opatrenia a konkrétne záväzky, vrátane nákupu poľnohospodárskej techniky a zariadení, ktoré počas troch až piatich rokov vykonáva OV/ZOV pre svojich členov v záujme dosiahnutia rozvoja OV/ZOV a plnenia cieľov ustanovených v nariadeniach EÚ. Podporou na OP sú čiastočne kryté výdavky na opatrenie operačného programu, vo výške 50 % alebo 60 %, ak je splnená podmienka ustanovená v článku 34 ods. 3 nariadenia EP a Rady (EÚ) č. 1308/2013 a na skutočne vynaložené výdavky v OP v súlade s čl. 33 nariadenie EP a Rady (EÚ) č. 1308/2013. Ciele OP a podmienky, ktoré musí splniť žiadateľ sú ustanovené v čl. 33 nariadenia EP a Rady (EÚ) č. 1308/2013. Neoprávnené výdavky sú stanovené v prílohe II nariadenia Komisie (EÚ) 2017/891 a neúplný zoznam oprávnených výdavkov v prílohe III tohto nariadenia.

**Národná stratégia:** je koncepčno-metodický materiál, ktorého obsahom sú stanovené opatrenia pre operačné programy organizácií výrobcov, resp. združenia organizácií výrobcov. Opatrenia musia byť v súlade s cieľmi, ktoré organizácia výrobcov plní. Okrem opatrení všeobecných cieľov, medzi ktoré patrí aj prevencia kríz a krízové riadenie, plní organizácia aj opatrenia pre zabezpečovanie environmentálnych cieľov (národný rámec). Národný rámec je predmetom schvaľovania EK, stratégia podlieha schvaľovaniu na úrovni členských štátov. Stratégia a rámec sa môžu počas roka meniť a dopĺňať podľa požiadaviek praxe a v súlade s legislatívou EÚ.

**Opatrenia OP:**je skupina krokov a vykonaných činností a záväzkov, ktoré vedú k dosiahnutiu jedného alebo viacerých cieľov.

**Operačný fond** (ďalej len „OF“): je účet zriadený OV/ZOV podľa čl. 32 nariadenia EP a Rady (EÚ) č. 1308/2013. Je vedený na samostatnom bankovom účte vo finančnej inštitúcii v krajine, kde má OV/ZOV oficiálne sídlo. Je tvorený z finančných príspevkov členov OV/ZOV z finančnej pomoci Únie, ktorá sa môže poskytnúť organizáciám výrobcov alebo ich združeniam, keď tieto združenia predkladajú, riadia a vykonávajú operačný program (ďalej len „OP“). Je využívaný výhradne na financovanie OP podľa čl. 25 nariadenia Komisie (EÚ) 2017/891.

**Príspevky členov (odvody) do OF:** sú finančnépríspevky členov OV/ZOV na účet OF. Pre výrobcov rôznych druhov ovocia a zeleniny môže byť stanovená rôzna výška, ktorá závisí od hodnoty alebo objemu predanej produkcie alebo od participácie na OP. Výška odvodu musí byť stanovená OV tak, aby bolo zaistené, že opatrenia OP budú plnené. Každý člen je povinný odvádzať príspevky do OF a mať možnosť využívať výhody z OF.

**Hodnota predávanej produkcie,** z anglického „*Value of Marketed Production*“ (ďalej len „VMP“): je hodnota výrobkov hlavnej činnosti, ktoré OV/ZOV predala na trhu počas kalendárneho roka. Vypočíta sa na základe výroby samotnej OV/ZOV a jej členov výrobcov a zahŕňa:

* len produkciu toho ovocia a zeleniny, na ktoré bola OV/ZOV uznaná;
* predaj produktov odchádzajúci z OV/ZOV (ako zabalený a upravený výrobok, ale nespracovaný);
* hodnotu výroby, ktorá sa stiahne z trhu odhadnutú na základe priemernej ceny uvedených výrobkov, ktoré OV/ZOV predávala v predchádzajúcom referenčnom období;
* paušálna sadzba na hodnotu predávaných výrobkov zo spracovaného ovocia a zeleniny uvedených v prílohe I, časť X nariadenia EP a Rady (EÚ) č. 1308/2013 sú uvedené v čl. 22 ods. 2 nariadenia Komisie (EÚ) 2017/891, a to vo výške:

a) 53 % v prípade ovocných štiav,

b) 73 % v prípade koncentrovaných štiav,

c) 77 % v prípade rajčinového koncentrátu,

d) 62 % v prípade mrazeného ovocia a zeleniny,

e) 48 % v prípade konzervovaného ovocia a zeleniny,

f) 70 % v prípade konzervovaných húb rodu Agaricus,

g) 81 % v prípade ovocia dočasne konzervovaného v slanom náleve,

h) 81 % v prípade sušeného ovocia,

i) 27 % v prípade ostatného spracovaného ovocia a zeleniny,

j) 12 % v prípade spracovaných aromatických bylín,

k) 41 % v prípade mletej papriky.

* hodnotu predávanej produkcie vedľajších produktov (§ 2 ods. 8 nariadenia vlády č. 273/2017)

**Do VMP nie je možné zahrnúť:**

* nákup a predaj produktov, na ktoré nebolo udelené OV/ZOV uznanie;
* nákup a predaj iných poľnohospodárskych produktov, ktoré nespadajú pod spoločnú organizáciu trhu s ovocím a zeleninou (napr. cukrová kukurica, zemiaky a pod.);
* nákup a predaj produktov členov, ktorí z OV/ZOV vystúpia;
* interné dopravné náklady organizácie výrobcov v prípade, ak vzdialenosť medzi centralizovanými zbernými alebo baliacimi strediskami organizácie výrobcov a miestom organizácie výrobcov presahuje 300 km;
* služby, ktoré OV/ZOV zabezpečuje pre členov alebo nečlenov;
* hodnotu podpory, ktorá bola poskytnutá jednotlivým pestovateľom (priama platba SAPS, osobitná platba alebo prechodná platba na ovocie a zeleninu alebo platby v rámci PRV);
* predaj členov OV/ZOV, ktorý je realizovaný inou OV/ZOV so súhlasom vlastnej OV/ ZOV (v prípade, že vlastná OV/ZOV nemá pozberové technológie na úpravu daného produktu);
* hodnotu priameho predaja členmi OV/ZOV a hodnotu produktov prikúpených od nečlenov OV/ZOV;
* DPH.

**Hodnota predajnej produkcie** je hodnota predávanej produkcie pre účely plnenia najmenších požiadaviek na veľkosť OV, ZOV. V prípade, že nemajú členovia OV/ZOV dostatočné údaje o predanej výrobe za predchádzajúce obdobie, hodnota predávanej produkcie sa vypočíta ako priemerná hodnota ich predávanej produkcie za obdobie troch rokov, ktoré predchádzajú roku, v ktorom bola predložená žiadosť o predbežné uznanie.

**Nadnárodná organizácia výrobcov (NOV)** – je akákoľvek organizácia výrobcov, v ktorej sa minimálne jeden z podnikov nachádza v inom členskom štáte ako v štáte, kde má organizácia svoje sídlo. Sídlo NOV sa musí nachádzať v členskom štáte, v ktorom organizácia dosahuje prevažnú časť hodnoty predávanej výroby.

**Dcérska spoločnosť** – je spoločnosť, v ktorej majú podiely alebo kapitál výrobcovia členovia OV a jedna organizácia alebo viac organizácií výrobcov, resp. jedno združenie alebo viac združení organizácií výrobcov a ktorá prispieva k plneniu cieľov týchto organizácií alebo združení;

**Finančná podpora:** je finančný príspevok EÚ, ktorého výška je limitovaná nariadeniami EÚ, s maximom 4,1 % z  VMP za príslušné referenčné obdobie. Toto percento sa môže zvýšiť na 4,6 % z VMP, ak sa prevyšujúce percento (0,5 %) použije výhradne na opatrenia súvisiace s predchádzaním kríz a krízovým riadením.

V zmysle čl. 34 ods. 1 a 2 nariadenia EP a Rady (EÚ) č. 1308/2013 sa žiadateľovi vyplatí finančná pomoc za realizované výdavky týkajúce sa príslušného roka podľa toho, ktorá z uvedených hodnôt je nižšia:

1. 4,1 %, resp. 4,6 % z hodnoty predávanej produkcie uvedenej na trh organizáciou výrobcov v referenčnom období OV/ZOV alebo
2. 4,1 %, resp. 4,6 % z hodnoty predávanej produkcie uvedenej na trh organizáciou výrobcov v aktuálnom roku riešenia OP alebo
3. 50 % skutočne vynaložených nákladov.

Ak spĺňa OP alebo časť programu niektorú z podmienok uvedenú v čl. 34 ods. 3 nariadenia EP a Rady (EÚ) č. 1308/2013 tak sa finančná pomoc Únie zvýši z 50 % na 60 % skutočne vynaložených nákladov na OP.

**Referenčné obdobie:** je zvolené OV/ZOV podľa čl. 23 nariadenia Komisie (EÚ) 2017/891. Ide o 12-mesačné obdobie, na základe ktorého sa vypočíta ročný strop pomoci z hodnoty predávanej produkcie OV/ZOV. Počas realizácie a plnenia cieľov OP sa referenčné obdobie nemení, alebo len v riadne odôvodnených prípadoch a so súhlasom Pôdohospodárskej platobnej agentúry (ďalej len „platobná agentúra“). Strop pomoci sa v aktuálnom roku neprekročí.

**Objem predanej produkcie:** je predané množstvo produkcie prostredníctvom OV/ZOV vyjadrené v tonách alebo v kilogramoch. Ide o konkrétne druhy ovocia a zeleniny na ktoré má OV/ZOV uznanie. Táto hmotnosť sa využije pri výpočte 5 % v rámci stiahnutých druhov ovocia a zeleniny, ktoré sú financované EÚ z celkového predaného množstva.

**Hlavná činnosť:** predstavuje výrobu ovocia a zeleniny alebo výrobkov podľa prílohy 1, časť IX a X nariadenia EP a Rady (EÚ) č. 1308/2013, na  ktorú získala OV/ZOV uznanie, a ktorá je uvádzaná na trh OV, ZOV.

**Vedľajší produkt:** je výsledkom prípravy alebo spracovania druhov ovocia a zeleniny (napr. použitie šupky alebo jadier z jablka na farmaceutické účely). Produkty majú kladnú ekonomickú hodnotu, ale nepredstavujú hlavnú činnosť. Nezapočítavajú sa do VMP.

**Priamy predaj členmi OV/ZOV:** je predaj výrobkov priamo spotrebiteľovi pre jeho osobnú spotrebu, t. j. predaj priamo na farme, predaj z dvora člena alebo vo vlastnej predajni člena, predaj na miestnom trhu, predaj formou zberu plodín spotrebiteľom (systém „ober si sám“). Člen takýmto spôsobom môže predávať nie viac ako je stanovený percentuálny podiel svojej výroby alebo výrobkov priamo, pričom tento percentuálny podiel stanovia členské štáty, čo predstavuje v zmysle EÚ legislatívy maximálne 25 % z objemu alebo hodnoty predanej produkcie. **V SR nesmie presahovať viac ako 20 % z objemu alebo hodnoty predanej produkcie OV/ZOV.** Takáto forma predaja musí byť súčasťou dohôd medzi OV/ZOV a členmi (stanovy, štatút, zmluvy o predaji a pod.). Priamy predaj sa nemôže započítať do VMP pre účely OF, ale je možné ho započítať do celkovej hodnoty výrobkov predávanej OV/ZOV pre účely uznania a kontrolu plnenia minimálnych požiadaviek na veľkosť OV/ZOV.

**Oprávnené výdavky:** sú výdavky na opatrenia v OP spolufinancované EÚ a/alebo členským štátom. Sú oprávnené v prípade, ak prispievajú k plneniu všeobecných cieľov v zmysle čl. 33 a čl. 152 ods. 1 písm. c) nariadenia EP a Rady (EÚ) č. 1308/2013 a nie sú vylúčené prílohou II delegovaného nariadenia Komisie (EÚ) 2017/891 a sú v súlade s prílohou II. a III. tohto nariadenia.

**Osobitné náklady** – sú dodatočné náklady vypočítané ako rozdiel medzi bežnými nákladmi a skutočne vynaloženými nákladmi, a strata príjmu vyplývajúce z akcie bez dodatočných príjmov a úspor nákladov;

**Zadávanie činnosti tretím osobám (Outsourcing):** OV/ZOV uzatvára prostredníctvom písomnej zmluvy obchodnú dohodu s iným subjektom vrátane jedného alebo viacerých svojich členov alebo dcérskych spoločností na účel vykonania predmetnej činnosti v súlade s článkom 155 nariadenia EP a Rady (EÚ) č. 1308/2013, a ktoré sa týkajú cieľov OV v stanovených v článku 152 ods. 1 písm. c) uvedeného nariadenia.

OV/ZOV však zostáva zodpovedná za zabezpečenie výkonu uvedenej činnosti a za kontrolu celkového riadenia a dohľad nad obchodnou dohodou o vykonaní činnosti. Okrem iného môžu tieto činnosti zahŕňať zvoz, balenie, skladovanie a umiestňovanie výrobku člena organizácie výrobkov na trh.

**Zmluva o outsourcingu**: musí obsahovať záväzné pokyny a ustanovenia, na základe ktorých OV/ZOV môžu zmluvu vypovedať, ak poskytovateľ služby nedodržiava podmienky zmluvy o outsourcingu, ako aj podrobné podmienky vrátane povinnosti podávať správy a  termíny, ktoré OV/ZOV umožnia outsourcované činnosti posúdiť a mať skutočne pod kontrolou. OV/ZOV uchováva zmluvy o outsourcingu minimálne počas piatich rokov na účely kontrol ex-post kontrol, pričom prístup k nim musia mať na požiadanie všetci členovia.

**Výročná správa**: je zhrnutím realizovaného roka OP spolu s informáciou popisujúcou do akej miery boli uskutočnené jednotlivé opatrenia OP. Výročnú správu predkladá OV/ZOV k žiadosti o následnú platbu (**povinná príloha**). Termín podania výročnej správy je do 15. februára nasledujúceho kalendárneho roka.

**Hodnotiaca správa:** predkladá ju OV/ZOV po skončení predposledného roka OP ako súčasť výročnej správy (čl. 57 nariadenia Komisie (EÚ) 2017/891). Hodnotiaca správa je vyhodnotenie realizácie opatrení riešených v rámci OP počas trvania OP. Môže byť vypracovaná za pomoci odborného poradcu. Má posúdiť dosiahnutie cieľov, ktoré si OV/ZOV v programe stanovila, prípadne obsahovať aj návrhy na zmeny v činnostiach a metódach pri zostavovaní nasledujúcich OP. Správa je vypracovávaná podľa spoločných hodnotiacich ukazovateľov za každé jedno opatrenie realizované v rámci príslušného cieľa podľa prílohy II nariadenia Komisie (EÚ) 2017/892 a podľa zvolených ukazovateľov v schválenom operačnom programe.

# 3. operačný program

#

Uznaná OV/ZOV predkladá OP na obdobie 3 – 5 rokov formou kvalitne, prehľadne a detailne spracovaného podnikateľského zámeru s finančnou kalkuláciou, resp. formou projektu s rozpracovanými jednotlivými krokmi, opatreniami a vymenovanými cieľmi, ku ktorým sa opatrenia viažu. Všetky plánované kroky budú vyhodnocované v rámci roka alebo na záver plnenia OP na základe merateľných ukazovateľov – vstupných a výstupných, ktoré sú v OP definované. Len schválený OP môže byť podporovaný zo zdrojov EÚ. Jednotlivé opatrenia v OP majú smerovať k preukázateľnému zlepšeniu počiatočného stavu OV, ZOV. Opatrenia OP musia byť v súlade národnými a európskymi predpismi, s platnou národnou stratégiou.

## 3. 1. Žiadosť o schválenie operačného programu

|  |  |
| --- | --- |
| **Oprávnený subjekt** | * každá uznaná OV/ZOV v sektore ovocie a zelenina
 |
| **Termín predkladania** | * **do 15. septembra,** ak sa má vykonávanie OP začať 1. januára nasledujúceho roka
 |
| **Formulár** | * Príloha č. 1 k tejto príručke

Žiadosť o schválenie operačného programu |
| **Sprievodné doklady** | 1. zmluva s finančnou inštitúciou o založení OF – názov bankového účtu s označením „Operačný fond“, potreba zriadenia osobitného fondu pre krízové opatrenia v prípade ich realizácie (originál alebo osvedčená kópia);
2. operačný program;
3. čestné vyhlásenie všetkých členov OV/ZOV, že súhlasia s opatreniami riešenými v OP (originál);
4. písomný záväzok organizácie výrobcov dodržiavať nariadenie EP a Rady (EÚ) č. 1308/2013, nariadenie Komisie (EÚ) 2017/891 a  nariadenie Komisie (EÚ) 2017/892
5. písomný záväzok organizácie výrobcov, že neprijala a neprijme priamo ani nepriamo žiadne iné finančné prostriedky Únie ani vnútroštátne finančné prostriedky v súvislosti s akciami oprávnenými na pomoc v rámci nariadenia EP a Rady (EÚ) č. 1308/2013 v sektore ovocia a zeleniny.
 |
| **Adresa predkladania** | * Pôdohospodárska platobná agentúra

Hraničná 12, 815 26 Bratislava |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu.
 |

Žiadateľ podáva žiadosť o schválenie operačného programu (*Príloha č. 1*), kde uvádza:

1. všeobecné údaje o žiadateľovi;
2. stanovenu výšku členských príspevkov;
3. referenčné obdobie;
4. čestné vyhlásenia *(Príloha č. 1, bod C)*:
* že OV/ZOV alebo jej členovia neprijali a neprijmú priamo ani nepriamo žiadne iné finančné prostriedky EÚ ani národné financie na podporné schémy podobné s opatreniami, ktoré sú uvedené v operačnom programe na schválenie;
* že OV/ZOV spĺňa a bude dodržiavať podmienky týkajúce sa OP a OF v súlade s nariadením EP a Rady (EÚ) č. 1308/2013, nariadením Komisie (EÚ) 2017/891, nariadením Komisie (EÚ) 2017/892 a v súlade s národnou stratégiou pre OP v sektore ovocie a zelenina, vrátane rovnováhy medzi uplatňovaním jednotlivých činností ustanovených v národnej stratégie;
* zoznam investícií jednotlivých členov OV, ktoré boli financované z predchádzajúcich a/alebo z prebiehajúceho Programu rozvoja vidieka (ďalej len „PRV“) alebo sú plánované na realizáciu cez PRV (žiadateľ uvedie, číslo projektu, celkovú hodnotu a názov nakúpenej investície, zariadenia).

Počas celého trvania OP je implementácia a administrácia rozdelená na jednoročné obdobia zodpovedajúce kalendárnemu roku. Platobná agentúra rozhodne o schválení, doplnení alebo zamietnutí žiadosti o schválenie OP do 15. decembraroku, v ktorom bol OP predložený. Po schválení OP môže OV / ZOV začať s jeho realizáciou od 1. januára nasledujúceho roka.

V náležite opodstatnených prípadoch môže platobná agentúra rozhodnúť o OP najneskôr do 20. januára nasledujúceho roku po podaní žiadosti. V rozhodnutí o schválení sa môže ustanoviť, že výdavky na OP sú oprávnené od 1. januára roka nasledujúceho po podaní žiadosti o schválenie OP a vykonávanie operačných programov začne **najneskôr 31. januára po ich schválení**.

##

## 3. 2. Obsah operačného programu

***3.2.1. Oprávnené aktivity a náklady***

Opatrenia a akcie sú oprávnené pokiaľ prispievajú k plneniu všeobecných cieľov v zmysle čl. 33 a čl. 152 ods. 1 písm. c) nariadenia EP a Rady (EÚ) č. 1308/2013 a nie sú vylúčené prílohou II nariadenia Komisie (EÚ) 2017/891.

Tieto ciele špecifikuje každý OP a OV/ZOV kde ich podrobne rozpracuje do opatrení a jednotlivých činností.

OV/ZOV musí pri tvorbe OP zohľadniť nasledujúce skutočnosti:

* OP musí mať plnú podporu všetkých členov OV, ZOV;
* ciele OP musia byť realistické a prispôsobené výške OF;
* OV/ZOV je povinná schválený OP ukončiť.

Všeobecným cieľom OP v zmysle čl. 33 a čl. 152 ods. 1 písm. c) nariadenia EP a Rady (EÚ) č. 1308/2013 a národnej stratégie je zabezpečiť:

* 1. ***plánovanie výroby vrátane prognózy a sledovania výroby a spotreby:***
* Plánovanie výroby a zabezpečenie vyhovujúcej štruktúry sadov, porastov zeleniny podľa požiadaviek trhu;
* Prieskum trhu a poradenstvo;
* Automatizácia zberu a prenosu údajov o zásobách a pohyboch tovaru a výrobe členov OV/ZOV.
	1. ***zlepšenie kvality výrobkov v čerstvej alebo spracovanej forme:***
* Zvýšenie podielu produkcie vyššej kvality;
* Celkový manažment kvality;
* Vysledovateľnosť produktu;
* Ochranné zariadenia proti nepriaznivým klimatickým zmenám, proti škodcom ohrozujúcu produkciu členov OV a celková stabilizácia produkcie členov OV.
	1. ***zlepšenie predaja:***
* Investície zvyšujúce obchodnú hodnotu výrobkov a zlepšenie predaja;
* Bezpečnosť práce a starostlivosť o zamestnancov;
* Zvyšovanie skladovacích kapacít OV a zlepšenie skladovacích podmienok produkcie OV .
	1. ***podpora predaja a propagácia:***
* Nepriama a priama propagácia výrobkov;
* Poradenstvo – vypracovanie marketingovej stratégie pre OV;
* Vytvorenie ochrannej obchodnej známky OV a starostlivosť o ňu;
* Predaj výrobkov OV konečnému spotrebiteľovi.
1. ***environmentálne opatrenia:***
* Zníženie rizika a poškodenia pôdy (investície do vhodných technických zariadení s flotačnými pneumatikami alebo pásovými podvozkami/výmena podvozkov; používanie ekologických mazív a ekologických hydraulických olejov v produkcii a zberovej technológii);
* Znižovanie rizika klimatických zmien (obnova skladovacích technológií, skleníkov a manipulačných priestorov, tak aby sa znížila spotreba energie a znížil sa podiel emisií CO2 a freónu, preplácanie nákladov na geologický prieskum);
* Zlepšenie hospodárenia s vodou (aplikácia povrchovo aktívnych látok na zadržiavanie vody v pôde; investície do technologických zariadení pre aplikáciu kvapkovej závlahy/mikropostrekovače, nákup tesniacich zariadení, výkonnejších čerpadiel, frekvenčných meničov; investície do technológií na recykláciu vody pri pozberových operáciách);
* Integrovaná ochrana rastlín v súlade s prílohou III smernice 2009/128/ES (aplikácia biologických prostriedkov na ochranu, zlepšenie rastu a kondície rastlín aj v konvenčnom pestovaní, investície na nákup feromónových lapačov hmyzu, zariadenie medziplodín v poľnom pestovaní, ktoré potláčajú výskyt chorôb a škodcoch v porastoch; vrúbľovanie rastlín );
* Zvyšovanie biodiverzity (zabezpečenie včelstva a/alebo iného užitočného hmyzu pre opeľovanie, výsadba vetrolamov a živých plotov);
* Zlepšenie hospodárenie s odpadom (náhrada minerálnych substrátov organickými - v hydroponickom pestovaní zeleniny v skleníkoch) a ich ďalšie spracovanie, použitie biologicky odbúrateľných netkaných textílií na ochranu porastov, investície do mulčovačov a drtičiek konárov, rezačov koreňov).
1. ***predchádzanie krízam a krízové riadenie:***
* Investície zvyšujúce účinnosť riadenia objemov umiestnených na trh;
* Školenia a poradenstvo (školenia týkajúce sa krízového manažmentu, riadenia kríz a znižovanie výrobných nákladov);
* Zabezpečenie administrácie operačného fondu;
* Sťahovanie z trhu v prípade krízy na trhu z nadvýroby alebo iných dôvodov, umiestňovanie produktov zdarma pre charitatívne organizácie (bezplatná distribúcia);
* Opätovná výsadba ovocných sadov po povinnej likvidácii zo zdravotných alebo fytosanitárnych dôvodov podľa čl. 33 ods. 3 písm. e) nariadenia EP a Rady (EÚ) č. 1308/2013;
* Zabezpečenie a úhrada časti nákladov na poistenie úrody a zberu výrobkov.
1. ***Výskum a experimentáln a výroba:***
* Výskum a experimentálna výroba (podpora experimentálnej výroby pri zavádzaní nových produktov, možností pre pestovateľov, zavádzanie nových procesov do výroby);
* Spolupráca s výskumnými pracoviskami v oblasti zavedenia nových ochranných zariadení proti nepriaznivým klimatickým zmenám.
1. ***Vzdelávacie akcie zamerané na výmenu informácií o najlepších postupoch:***
* Vzdelávacie akcie zamerané na zvýšenie obchodnej hodnoty produkcie a dodržiavanie neškodnosti produktov; Akcie zamerané na výmenu informácií o najlepších postupoch (školenie v oblasti požiadaviek na kvalitu produktov, školenie v oblasti požiadaviek na hygienu a zdravotnú neškodnosť produkcie; účasť na odborných seminároch, konferenciách a ďalších podujatiach v sektore).
1. ***Ostatné akcie – optimalizácia výrobných nákladov:***
* Výsadba nových trvalých porastov použitím certifikovaného výsadbového materiálu (zlepšenie zdravotného stavu porastov, obnova sadov, zvýšenie kvality produkcie, ...);
* Budovanie a údržba závlahových systémov;
* Optimalizácia výrobných nákladov (znižovanie výrobných nákladov pomocou robotizácie, SW riešení a informatizácie výrobného systému).

Osobitné požiadavky pri realizácii predmetných opatrení podľa právneho rámca:

* 1. **Plánovanie výroby**

1.1. **Akcie zamerané na plánovanie výroby a zabezpečenie vyhovujúcej štruktúry sadov, porastov zeleniny podľa požiadaviek trhu**

Opatrenie má za cieľ sledovať trhové ukazovatele pre lepšie umiestnenie výrobkov na trh a tým zabezpečiť lepšiu cenu výrobkov, ako aj zhodnotiť možnosti inovácie vo výrobe podľa výsledkov prieskumu trhu.

**Nadobudnutie dlhodobého majetku (ďalej len „DM“):**

Druhy DM oprávnené na podporu:

**-** obstaranie vhodného softvéru a hardvéru (obnovenie a nákup výpočtovej kancelárskej techniky u začínajúcej organizácie výrobcov).

Ďalšie formy obstarávania DM oprávneného na podporu:

**-** operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok bez úrokov, sankcií a iných poplatkov.

Údaje o podmienkach oprávnenosti na podporu:

- obstaraný DM musí byť vo vlastníctve organizácie výrobcov a využitý až do nulovej účtovnej hodnoty, využívaný za účelom dosiahnutia tohto konkrétneho všeobecného cieľa.

**Ostatné akcie:**

- náklady ohľadom vypracovania plánu predaja, plánu výroby členov organizácie výrobcov podľa požiadaviek trhu;

- náklady na rozbor pôdy;

- náklady, ktoré sa týkajú zhodnotenia možností zavádzania nových produktov (mzdové náklady organizácie výrobcov).

Údaje o podmienkach oprávnenosti na podporu:

- mzdové náklady sú oprávnené len pre tých zamestnancov OV, členov OV a dcérskych spoločností OV, ktorí sú kvalifikovaní na vykonanie činnosti v rámci daného opatrenia schváleného operačného programu a majú dostatočnú prax;

- sprostredkované služby, kde dodávateľom je živnostník sú oprávnené na podporu iba vtedy, ak dodávateľ služby je kvalifikovaný na vykonanie činnosti v rámci daného opatrenia schváleného operačného programu a má dostatočnú prax.

**1.2. Prieskum trhu a poradenstvo**

Cieľom opatrenia je hľadať nové odbytové cesty, vypracovať plán predaja a zabezpečiť prieskum trhu konzultačnou spoločnosťou, následne uskutočniť konzultácie.

Ostatné akcie:

- náklady na prieskum trhu na pravidelnej báze,

- náklady na poradenstvo a konzultácie.

**Údaje o podmienkach oprávnenosti na podporu**:

- sprostredkované služby, kde dodávateľom je živnostník sú oprávnené na podporu iba vtedy ak dodávateľ služby je kvalifikovaný na vykonanie činnosti v rámci daného opatrenia schváleného operačného programu a má dostatočnú prax.

**1.3. Automatizácia zberu a prenosu údajov o zásobách a pohyboch tovaru a o výrobe členov OV/ZOV**

Cieľom opatrenia je zber a hodnotenie údajov, potrebných na vypracovanie plánu predaja a plánu výroby pre nasledujúce obdobie.

**Nadobudnutie DM**

- obstaranie vhodného softvéru a hardvéru.

**Ďalšie formy obstarávania DM oprávneného na podporu:**

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok bez úrokov, sankcií a iných poplatkov.

**Ostatné akcie:**

- aktualizácia IT systému,

- mzdové náklady.

Údaje o podmienkach oprávnenosti na podporu:

- mzdové náklady sú oprávnené len pre tých zamestnancov OV, členov OV a dcérskych spoločností OV, ktorí sú kvalifikovaní na vykonanie činnosti v rámci daného opatrenia schváleného operačného programu a majú dostatočnú prax,

- sprostredkované služby, kde je dodávateľom živnostník, sú oprávnené na podporu iba vtedy ak dodávateľ služby je kvalifikovaný na vykonanie činnosti v rámci daného opatrenia schváleného operačného programu a má dostatočnú prax.

**2. Zlepšovanie kvality výrobkov**

**2.1. Zvýšenie podielu produkcie vyššej kvality**

Opatrenie má za cieľ podporovať zvyšovanie kvality produkcie formou modernizácie pestovateľských postupov a zlepšenie pozberovej úpravy produkcie.

**Nadobudnutie hmotného majetku**

Druhy investícií oprávnené na podporu:

- nákup zariadenia a strojového vybavenia pre zlepšenie kvality vo výrobe,

- výdavky na pozberové technológie,

- vnútorné a vonkajšie vybavenie spojené s udržovaním vhodnej klímy v skleníku,

- obnova nevyhovujúcich sadov a dosadenie súčasných rodiacich sadov.

**Ďalšie formy obstarávania hmotného majetku oprávneného na podporu:**

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok bez úrokov, sankcií a iných poplatkov.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa.

**Ostatné akcie:**

V rámci ostatných akcií tohto všeobecného cieľa sú oprávnené tieto výdavky:

- náklady ohľadom zabezpečenia prostriedkov na signalizáciu, vrátane monitoringu výskytu chorôb a škodcov, vedenia podnikových záznamov o použitých prostriedkov na ochranu rastlín.

Údaje o podmienkach oprávnenosti na podporu:

- mzdové náklady sú oprávnené len pre tých zamestnancov OV, členov OV a dcérskych spoločností OV, ktorí sú kvalifikovaní na vykonanie činnosti v rámci daného opatrenia schváleného operačného programu a majú dostatočnú prax,

- sprostredkované služby, kde je dodávateľom živnostník sú oprávnené na podporu iba vtedy, ak dodávateľ služby je kvalifikovaný na vykonanie činnosti v rámci daného opatrenia schváleného operačného programu a má dostatočnú prax.

**2.2. Celkový manažment kvality**

Opatrenie má za cieľ zabezpečiť lepšie riadenie kvality vo výrobe a lepšie postavenie na trhu pre členov organizácie výrobcov. Výsledkom zlepšenia riadenia kvality má byť zvýšenie dôvery u odberateľov a zvyšujúca sa obchodná hodnota produkcie.

**Nadobudnutie DM**

Druhy investícií oprávnené na podporu:

- obstaranie vhodného SW a HW,

- obstaranie technologickej linky na kontrolu kvality (monitorovacie a triediace zariadenia).

**Ďalšie formy obstarávania hmotného majetku oprávneného na podporu:**

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok bez úrokov, sankcií a iných poplatkov.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa.

**Ostatné akcie:**

- vytvorenie/posilnenie funkcie manažéra kvality;

- dosiahnutie alebo obnova certifikátu v systémoch riadenia kvality;

- poradenstvo ohľadom certifikácie;

- náklady na audity spojené so systémami riadenia kvality;

- poradenstvo a školenia zamerané na zvýšenie kvality produkcie;

- kontrola kvality počas pozberovej úpravy produkcie OV, jej naskladnena a expedícii;

- náklady na sledovanie zdravotnej neškodnosti produkcie;

- mzdové náklady.

Údaje o podmienkach oprávnenosti na podporu:

- mzdové náklady sú oprávnené len pre tých zamestnancov OV, členov OV a dcérskych spoločností OV, ktorí sú kvalifikovaní na vykonanie činnosti v rámci daného opatrenia schváleného operačného programu a majú dostatočnú prax,

- sprostredkované služby, kde je dodávateľom živnostník, sú oprávnené na podporu iba vtedy, ak dodávateľ služby je kvalifikovaný na vykonanie činnosti v rámci daného opatrenia schváleného operačného programu a má dostatočnú prax.

**2.3. Vysledovateľnosť produktu**

Opatrenie má za cieľ zabezpečiť, udržať a zlepšiť jednotný systém vysledovateľnosti produktov na všetkých úrovniach.

**Nadobudnutie DM**

Druhy investícií oprávnené na podporu:

- obstaranie vhodného SW a HW.

**Ďalšie formy obstarávania DM oprávneného na podporu:**

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok je bez úrokov, sankcií a iných poplatkov.

Údaje o podmienkach oprávnenosti na podporu:

- obstaraný DM musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa.

**2.4. Ochranné zariadenia proti nepriaznivým klimatickým zmenám, proti škodcom ohrozujúcim produkciu členov OV a celková stabilizácia produkcie členov OV**

Cieľom opatrenia je udržiavanie kvality produkcie a stabilizácia produkcie členov organizácie výrobcov pomocou ochranných zariadení proti nepriaznivým klimatickým faktorom.

**Nadobudnutie hmotného majetku.**

Druhy investícií oprávnené na podporu:

- investície do ochranných zariadení a sietí proti ľadovcu a zariadení proti mrazu, ako sú napríklad fóliovníky na urýchlenie produkcie, protimrazové závlahy, protimrazové ventilátory, fólie proti dažďu, protiľadovcové systémy, generátory nárazovej vlny a pod.,

- investície do výstavby oporných konštrukcií v sadoch pri protimrazovej závlahe, sietí proti ľadovcu a fólií proti dažďu, ako aj ochranné zariadenia pri nadmernej teplote.

**Ďalšie formy obstarávania hmotného majetku oprávneného na podporu:**

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok je bez úrokov, sankcii a iných poplatkov.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa.

**Ostatné akcie:**

- výdavky pri protiľadovcových a protimrazových opatreniach ako napríklad prelety vrtuľníkov, manipulačné náklady na sťahovanie a rozťahovanie protimrazových fólií a protipraskacích sietí, pálenie sviečok.

Údaje o podmienkach oprávnenosti na podporu:

- výdavky sa účtujú ako materiál alebo služby.

**3. Zlepšenie predaja**

**3.1. Investície zvyšujúce obchodnú hodnotu výrobkov a zlepšenie predaja**

Opatrenie má za cieľ zlepšiť postavenie na trhu formou zvýšenia celkovej obchodnej hodnoty produkcie organizácie výrobcov formou cieleného zlepšenia pozberovej úpravy produkcie a výroby spracovaných produktov.

**Nadobudnutie hmotného majetku.**

Druhy investícií oprávnené na podporu:

- obstaranie baliacej linky, automatických vážiacich zariadení, linky pre pozberovú úpravu produkcie,

- obstaranie výrobnej linky pre výrobu spracovaných produktov.

Ďalšie formy obstarávania hmotného majetku oprávneného na podporu:

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok je bez úrokov, sankcií a iných poplatkov.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa.

**3.2. Bezpečnosť práce a starostlivosť o zamestnancov**

Opatrenie má za cieľ zabezpečiť dostatočnú ochranu zamestnancov a zvýšenie bezpečnosti pri práci.

Ostatné akcie:

- výdavky na servis ochranných odevov treťou stranou;

- nákup ochranných odevov a pomôcok.

**3.3. Zvýšenie skladovacích kapacít OV a zlepšenie skladovacích podmienok produkcie OV**

Cieľom tohto opatrenia je využiť na predaj produkcie najvhodnejšie obdobie z ekonomického hľadiska. Na zabezpečenie zvýšenia zisku a zlepšenia postavenia na trhu sa využijú skladovacie a manipulačné priestory a technológie.

**Nadobudnutie hmotného majetku.**

Druhy investícií oprávnené na podporu:

- náklady na výstavbu skladovacích a manipulačných priestorov;

- obstaranie technológií a zariadení pre skladovanie ovocia a zeleniny v riadenej atmosfére alebo s chladením.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa.

**Ostatné akcie:**

- výdavky zlepšujúce hodnotu skladovaných produktov (predĺžením skladovateľnosti a trvanlivosti pri predaji, ako napríklad použitie Smart Fresh technológie).

Údaje o podmienkach oprávnenosti na podporu:

- výdavky sa účtujú ako materiál.

**4. Podpora predaja a propagácia**

4**.1. Nepriama a priama propagácia výrobkov**

Opatrenie má za cieľ zvýšiť podporu predaja výrobkov, ich lepšie umiestnenie na trhu a oslovenie potenciálnych zákazníkov priamou alebo nepriamou cestou. Organizácia výrobcov si hľadá nové odbytové cesty aj formou spolupráce s inými organizáciami výrobcov a s profesijnými zväzmi, ako aj intenzívnym kontaktom s obchodnými spoločnosťami a spracovateľmi. Spolupráca je možná na národnej alebo medzinárodnej úrovni v rozsahu legislatívy EÚ.

**Ostatné akcie:**

- náklady na reklamu, propagačné video, propagačno – reklamné predmety, propagačné akcie, reklamné brožúry;

- náklady ohľadom účasti na výstavách a veľtrhoch s národným a medzinárodným významom, organizovanie ochutnávok ovocia a zeleniny a výrobkov z nich;

- mzdové náklady na marketingového pracovníka;

- náklady na hľadanie nových odberateľov a odbytových ciest;

- náklady na online komunikáciu;

- náklady na zabezpečenie činností pre nadviazanie medziodvetvovej spolupráce a vytvorenie informačnej siete s inými OV;

- náklady na realizáciu spoločných projektov pre podporu predaja a odbytu.

Údaje o podmienkach oprávnenosti na podporu:

- výdavky sa účtujú ako materiál a služby,

- všetky náklady musia byť v súlade s prílohou II a III nariadenia Komisie (EÚ) 2017/891;

- účasť na výstavách iných ako sú každoročne schválené v Kalendári výstav podporovaných z národných zdrojov;

- mzdové náklady sú oprávnené len pre tých zamestnancov OV, členov OV a dcérskych spoločností OV, ktorí sú kvalifikovaní na vykonanie činnosti v rámci daného opatrenia schváleného operačného programu a majú dostatočnú prax;

- sprostredkované služby, kde je dodávateľom živnostník, sú oprávnené na podporu iba vtedy, ak dodávateľ služby je kvalifikovaný na vykonanie činnosti v rámci daného opatrenia schváleného operačného programu a má dostatočnú prax;

- náklady na propagačný materiál môžu byť maximálne do výšky 10 % z celkových nákladov na propagáciu;

- termín uskutočnenia reklamných akcií treba nahlásiť platobnej agentúre min. 3 týždne pred ich uskutočnením a urobiť z nich záznam;

- propagačný materiál na všeobecnú propagáciu a propagáciu značiek kvality obsahuje znak Európskej únie (iba v prípade vizuálnych médií) a tento text: „Kampaň financovaná s finančnou pomocou Európskej únie“.

**4.2. Poradenstvo – vypracovanie marketingovej stratégie pre OV**

Cieľom opatrenia je spoznať a pochopiť potreby zákazníkov a ovplyvňovať ich. Načasovanie a zloženie marketingovej stratégie je v súlade so stratégiou organizácie výrobcov.

**Ostatné akcie:**

- náklady na vypracovanie marketingovej stratégie konzultačnou spoločnosťou (poradenskou spoločnosťou).

Údaje o podmienkach oprávnenosti na podporu:

- všetky náklady musia byť v súlade s prílohou II a III nariadenia Komisie (EÚ) 2017/891.

**4.3. Vytvorenie ochrannej obchodnej známky OV a starostlivosť o ňu**

Cieľom opatrenia je zabezpečiť dobrú propagáciu výrobkov formou prezentácie ochrannej obchodnej známky s jednotným logom.

**Ostatné akcie:**

- náklady na vytvorenie a registráciu jednotnej ochrannej známky a starostlivosť o jej udržiavanie.

**Údaje o podmienkach oprávnenosti na podporu:**

- organizácie výrobcov pri propagovaní svojich ochranných/obchodných známok (iba v prípade vizuálnych médií) nepoužívajú znak Európskej únie, ale uvedú tento text: „ Kampaň financovaná s finančnou pomocou Európskej únie“.

**4.4. Predaj výrobkov organizácie výrobcov konečnému spotrebiteľovi**

Cieľom opatrenia je podporiť osobný styk s konečným spotrebiteľom a podporiť postavenie na trhu v rámci viacerých regiónov.

**Nadobudnutie hmotného majetku.**

Druhy investícií oprávnené na podporu:

- náklady na vybudovanie predajne organizácie výrobcov.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa,

- všetky náklady musia byť v súlade s prílohou II a III nariadenia Komisie (EÚ) 2017/891.

**5. Environmentálne opatrenia**

Štátna environmentálna politika je v súčasnosti determinovaná najmä programovým vyhlásením vlády SR z apríla 2016 (na roky 2016 - 2020), v ktorom sa zdôrazňuje proaktívne napĺňanie záväzkov a cieľov v oblasti udržateľného rozvoja životného prostredia prijatých na medzinárodnej úrovni, najmä v rámci OSN, OECD a ďalších medzinárodných organizácií. Zároveň sa zaväzuje k implementácii európskej environmentálnej legislatívy a k napĺňaniu cieľov definovaných v 7. všeobecnom environmentálnom akčnom programe Únie do roku 2020, ktorý je súčasťou dlhodobej vízie a stratégie smerovania EÚ v oblasti ochrany životného prostredia a klímy do roku 2050.

Uplatňovanie sa sústreďuje najmä na podporu ochrany vôd, znižovanie rizík vyplývajúcich zo zmeny klímy a podporu systémových riešení v poľnohospodárstve. Slovenská republika podporuje opatrenia súvisiace s adaptáciou poľnohospodárstva na zmenu klímy prostredníctvom takých spôsobov hospodárenia, ktorými sa zvýši zadržiavanie vody v krajine a prípravou účinnej politiky zachovania a rozvoja hydromelioračných zariadení (závlah a odvodnení).

Slovenská republika prijala na základe článku 4 smernice 2009/128/ES Národný akčný plán v oblasti udržateľného používania prípravkov na ochranu rastlín, ktorý obsahuje najmä kvalitatívne a kvantitatívne ciele, opatrenia na zníženie zdravotných a environmentálnych rizík a vplyvov používania prípravkov na ochranu rastlín na zdravie ľudí a životné prostredie, podporu vývoja a zavádzania integrovanej ochrany proti škodlivým organizmom a alternatívnych prístupov alebo techník využívaných v ochrane rastlín.

Organizácie výrobcov v sektore ovocia a zeleniny sú na základe čl. 33 ods. 5 nariadenia EP a Rady (EÚ) č. 1308/2013 povinné uplatňovať najmenej dve environmentálne opatrenia alebo najmenej 10 % výdavkov v rámci operačných programov sa vzťahovalo na environmentálne opatrenia.

Členský štát má podľa čl. 36 ods. 1 nariadenia EP a Rady (EÚ) č. 1308/2013 vypracovať národný environmentálny rámec pre operačné programy organizácií výrobcov. Cieľom národného environmentálneho rámca pre operačné programy organizácií výrobcov je v súlade s vyššie uvedenými záväzkami plniť opatrenia, ktoré prispievajú k trvalo udržateľnému rozvoju životného prostredia.

Národný environmentálny rámec vychádza okrem predpisov EÚ aj z nasledujúcich národných predpisov:

* zákon č. 405/2011 Z. z. o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov;
* zákon č. 543/2002 Z. z. o ochrane prírody a krajiny v znení neskorších predpisov;
* zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon);
* zákon č. 223/2001 Z. z. o odpadoch a o zmene a doplnení niektorých zákonov;
* zákon č. 359/2007 Z. z. o prevencii a náprave environmentálnych škôd a o zmene a doplnení niektorých zákonov.

**Všeobecné požiadavky:**

**Investície prospešné pre životné prostredie**, ktoré sa realizujú v priestoroch organizácií výrobcov, združení organizácií výrobcov alebo dcérskych spoločností, ktoré spĺňajú požiadavku podľa článku 22 ods. 8 nariadenia Komisie (EÚ) 2017/891, alebo v priestoroch ich členov-výrobcov, sú oprávnené na podporu, ak:

* 1. umožnia dosiahnuť zníženie súčasného využívania výrobných vstupov, emisií znečisťujúcich látok alebo odpadov z výrobného procesu alebo
	2. umožnia nahradiť využívanie fosílnych zdrojov energie obnoviteľnými zdrojmi energie alebo

c) umožnia dosiahnuť zníženie environmentálnych rizík súvisiacich s používaním určitých výrobných vstupov vrátane prípravkov na ochranu rastlín alebo hnojív alebo

d) povedú k zlepšeniu životného prostredia alebo

e) súvisia s nevýrobnými investíciami potrebnými na dosiahnutie cieľov z hľadiska záväzku týkajúceho sa agroenvironmentálno-klimatického opatrenia a ekologického poľnohospodárstva, najmä ak tieto ciele súvisia s ochranou biotopov a biodiverzity.

**Investície, ktoré umožňujú dosiahnuť zníženie súčasného využívania výrobných vstupov, emisií znečisťujúcich látok alebo odpadov z výrobného procesu** sú oprávnené na podporu, ak sa nimi na základe výpočtu za obdobie odpisovania investície na daňové účely dosiahne v porovnaní s predtým existujúcou situáciou **zníženie najmenej o 15 %** v prípade:

a) využívania výrobných vstupov, ktorými sú neobnoviteľné prírodné zdroje, ako napr. voda alebo fosílne palivá, alebo možných zdrojov znečistenia životného prostredia, ako napr. hnojivá, prípravky na ochranu rastlín alebo určité typy zdrojov energie;

b) emisií znečisťujúcich látok z výrobného procesu do ovzdušia, pôdy alebo vody alebo

c) produkcie odpadu vrátane odpadových vôd z výrobného procesu.

Odchýlne môže platobná agentúra akceptovať investície, ktorými možno na základe výpočtu za obdobie odpisovania investícií na daňové účely dosiahnuť v porovnaní s predtým existujúcou situáciou zníženie **o najmenej 7 %, pokiaľ tieto investície majú aspoň jeden dodatočný environmentálny prínos.**

Očakávané zníženie a prípadný očakávaný dodatočný environmentálny prínos sa musí preukázať ex-ante prostredníctvom špecifikácií projektov alebo iných technických dokumentov, ktoré majú OV alebo ZOV predložiť v čase predkladania navrhovaného operačného programu alebo zmeny takéhoto programu na schválenie a v ktorých sa uvádzajú výsledky, ktoré by sa realizáciou investície mohli dosiahnuť, ako sa potvrdzuje technickou dokumentáciou alebo kvalifikovaným nezávislým orgánom alebo odborníkom schváleným členským štátom.

**Investície zamerané na dosiahnutie zníženia spotreby vody:**

a) musia umožniť zníženie spotreby vody **aspoň o 5 %** v prípade kvapkového zavlažovania alebo podobných systémov v porovnaní so spotrebou pred uskutočnením investície **a**

 b) nesmú viesť k čistému zväčšeniu zavlažovanej plochy, pokiaľ celková spotreba vody na zavlažovanie za celý poľnohospodársky podnik, a to vrátane zväčšenej plochy, nepresiahne priemernú spotrebu vody za predchádzajúcich 5 rokov pred uskutočnením investície.

**Investície, ktoré umožnia nahradiť využívanie fosílnych zdrojov energie obnoviteľnými zdrojmi energie a pozostávajú zo systémov na výrobu energie**, sú oprávnené na podporu, ak množstvo vyrobenej energie **nepresahuje sumu**, ktorú môže OV, ZOV, dcérska spoločnosť alebo členovia organizácie výrobcov, ktorí majú prospech z investície, **použiť ex-ante** na opatrenia týkajúce sa ovocia a zeleniny **na ročnej báze**.

**Investície. ktoré umožnia dosiahnuť zníženie environmentálnych rizík súvisiacich s používaním určitých výrobných vstupov vrátane prípravkov na ochranu rastlín alebo hnojív alebo povedú k zlepšeniu životného prostredia**, sú oprávnené na podporu, ak prispievajú k ochrane pôdy, vody alebo k úspore energie, k zlepšeniu alebo zachovaniu kvality vôd, k ochrane biotopov a biodiverzity, k zmierneniu zmeny klímy a k zníženiu produkcie odpadu alebo zlepšeniu nakladania s odpadom, aj keď sa ich prínos nedá kvantifikovať.

OV alebo ZOV predloží pri predkladaní navrhovaného operačného programu alebo zmeny takéhoto programu na schválenie dôkaz o očakávanom pozitívnom prínose pre jeden cieľ alebo viacero cieľov v oblasti ochrany životného prostredia. Platobná agentúra môže vyžadovať, aby sa **dôkazy predkladali formou špecifikácií projektu, ktoré potvrdil kvalifikovaný nezávislý subjekt alebo odborník v oblasti životného prostredia**.

**Na environmentálne opatrenia sa uplatňujú tieto pravidlá**:

1. **rôzne environmentálne opatrenia možno kombinovať pod podmienkou, že sú doplnkové a zlučiteľné.** Ak sa environmentálne opatrenia okrem investícií do fyzických aktív kombinujú, v úrovni podpory sa zohľadní osobitný ušlý príjem a dodatočné náklady spojené s kombinovaním;
2. záväzky obmedziť používanie hnojív, prípravkov na ochranu rastlín alebo iných vstupov sa akceptujú iba v prípade, ak možno posúdiť uvedené obmedzenia spôsobom, ktorý poskytuje záruky dodržiavania uvedených záväzkov;

**c)** investície prospešné pre životné prostredie uvedené v tejto časti príručky sú oprávnené na podporu v plnom rozsahu.

**Opatrenia národného environmentálneho rámca (nevyčerpávajúci zoznam):**

**5.1. Zníženie rizika poškodenia pôdy**

**5.1.1. Investície do vhodných technických zariadení s flotačnými pneumatikami alebo pásovými podvozkami, výmena pneumatík, podvozkov.**

Cieľom opatrenia je predchádzanie zhutnenia poľnohospodárskej pôdy. Flotačné pneumatiky vytvárajú čo najväčšiu trakciu s minimálnym zhutnením pôdy. Širšia a dlhšia stopa flotačných pneumatík spôsobuje minimálne zhutnenie pôdy.

**Nadobudnutie hmotného majetku.**

Druhy investícií oprávnené na podporu:

- obstaranie vhodných technických zariadení s flotačnými pneumatikami alebo pásovými podvozkami,

- výmena pneumatík, podvozkov.

**Ďalšie formy obstarávania hmotného majetku oprávneného na podporu:**

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok je bez úrokov, sankcií a iných poplatkov.

**Údaje o podmienkach oprávnenosti na podporu:**

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa.

***Potrebné je využívať na min. 20 % celkovej pestovateľskej plochy členov OV.***

Opatrenie je v súlade s prílohou III 1. smernice 2009/128 EC.

**5.1.2. Používanie ekologických mazív a ekologických hydraulických olejov v produkcii a zberovej technológii**

Cieľom opatrenia je zníženie rizika znečistenia podzemnej a odpadovej vody. Ekologické mazivá a oleje sú šetrnejšie k životnému prostrediu, znižujú environmentálnu záťaž a prispievajú k trvalo udržateľnému rozvoju.

Ostatné akcie:

- špecifické náklady na obstaranie ekologických mazív a olejov.

Údaje o podmienkach oprávnenosti na podporu:

- prepláca sa rozdiel medzi cenou ekologických mazív a olejov a cenou konvenčných mazív a olejov.

**5.1.3. Výsadba porastov na stabilizáciu pôdy**

Cieľom opatrenia je zníženie pôdnej erózie a zvýšenie stabilizácie pôdy. Pôdna erózia vzniká pri nedostatočnom spevnení pôdy. Výsadba porastov s dobrou koreňovou sústavou zabezpečí stabilizáciu pôdy a zabráni vzniku pôdnej erózie najmä vo svahovitom teréne.

**Ostatné akcie:**

- náklady na obstaranie vhodného výsadbového materiálu (kríky, stromy),

- náklady na výsadbu.

Údaje o podmienkach oprávnenosti na podporu:

- preplácajú sa náklady na materiál a služby.

**5.2. Znižovanie rizika klimatických zmien**

**5.2.1. Obnova skladovacích technológií, skleníkov a manipulačných priestorov, tak aby sa znížila spotreba energie a znížil sa podiel emisií CO2 a freónu**

Cieľom opatrenia je zlepšenie technológie skladového hospodárstva a manipulačných priestorov nákupom nových prvkov a zabezpečenie používania alternatívnych zdrojov energie na kúrenie, chladenie a svietenie, napr. energia z geotermálnych zdrojov a zariadenia redukujúce spotrebu energie.

**Nadobudnutie hmotného majetku.**

Druhy investícií oprávnené na podporu:

- nákup technologických zariadení, ktoré znižujú spotrebu energie, ako sú napr. žiarivky, chladiace a kúriace médiá,

- nákup technologických prvkov, ktoré znižujú emisie oxidu uhoľnatého a freónu.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa,

- obstarané zariadenia musia **znížiť spotrebu energie najmenej o 15%,**

- obstarané zariadenia musia **znížiť emisie oxidu uhoľnatého a freónu najmenej o 7%.**

**Ostatné akcie:**

- náklady na geologický prieskum.

Údaje o podmienkach oprávnenosti na podporu:

- výdavky sa účtujú ako materiál a služby.

**5.3. Zlepšenie hospodárenia s vodou**

**5.3.1. Aplikácia povrchovo aktívnych látok na zadržiavanie vody v pôde**

Cieľom opatrenia je zlepšenie hospodárenia so závlahovou vodou a zníženie strát vody vyparovaním.

**Ostatné akcie:**

- obstaranie povrchovo aktívnych látok na zadržiavanie vody v pôde.

Údaje o podmienkach oprávnenosti na podporu:

- výdavky sa účtujú ako materiál.

Opatrenie je v súlade s prílohou III smernice 2009/128 EC.

**5.3.2. Investície do technologických zariadení na aplikáciu kvapkovej závlahy/ mikropostrekovačov, nákup tesniacich zariadení, výkonnejších čerpadiel, frekvenčných meničov**

Cieľom opatrenia je zníženie množstva použitej závlahovej vody formou cielenej závlahy.

**Nadobudnutie hmotného majetku.**

Druhy investícií oprávnené na podporu:

- nákup technologických zariadení na aplikáciu kvapkovej závlahy,

- nákup mikropostrekovačov.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve OV a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa,

- obstarané zariadenia musia znížiť spotrebu vody najmenej o 25%.

**Ostatné akcie:**

- nákup tesniacich zariadení, výkonnejších čerpadiel a frekvenčných meničov.

Údaje o podmienkach oprávnenosti na podporu:

- výdavky sa účtujú ako materiál.

Opatrenie je v súlade s prílohou III smernice 2009/128 EC.

**5.3.3. Investície do technológií na recykláciu vody pri pozberových operáciách**

Cieľom opatrenia je zníženie spotreby vody pri pozberových operáciách. Zníženie spotreby vody je možné jej recykláciou pri jednotlivých postupoch pri pozberových operáciách, napríklad pri praní a čistení produktov.

**Nadobudnutie hmotného majetku.**

Druhy investícií oprávnené na podporu:

- nákup technológií pre opakované využitie vody.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve OV a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa,

- obstarané zariadenia musia znížiť spotrebu vody najmenej o 25%.

Opatrenie je v súlade s bodom 1 prílohy III smernice 2009/128/ES.

**5.4. Integrovaná ochrana rastlín**

Opatrenie je v súlade s požiadavkami prílohy III smernice 2009/128/ES.

**5.4.1. Aplikácia biologických prostriedkov na ochranu, zlepšenie rastu a kondície rastlín aj v konvenčnom pestovaní**

Cieľom opatrenia je zníženie environmentálnej záťaže formou zníženia množstva aplikovaných pesticídov v konvenčnom spôsobe pestovania ovocia a zeleniny.

**Ostatné akcie:**

- špecifické náklady na nákup biologických prostriedkov na ochranu rastlín.

Údaje o podmienkach oprávnenosti na podporu:

- **prepláca sa rozdiel medzi cenou biologických prípravkov a konvenčných prípravkov na ochranu rastlín.**

Opatrenie je v súlade s bodom 3 a 6 prílohy III smernice 2009/128/ES.

**5.4.2. Investície na nákup feromónových lapačov hmyzu**

Cieľom opatrenia je zníženie environmentálnej záťaže formou včasnej signalizácie a minimalizácie použitia pesticídov.

**Ostatné akcie:**

- nákup feromónových lapačov hmyzu.

Údaje o podmienkach oprávnenosti na podporu:

- náklady sa účtujú ako materiál.

Opatrenie je v súlade s bodom 2 a 3 prílohy III smernice 2009/128/ES.

**5.4.3. Zaradenie medziplodín v poľnom pestovaní, ktoré potláčajú výskyt chorôb a škodcov v porastoch**

Cieľom opatrenia je zvýšenie úrodnosti pôdy a biodiverzity formou potlačenia výskytu chorôb a škodcov, čím sa znižuje aplikácia pesticídov.

**Ostatné akcie:**

- nákup osiva.

Údaje o podmienkach oprávnenosti na podporu:

- náklady sa účtujú ako materiál.

Opatrenie je v súlade s bodom 4 a 6 prílohy III smernice 2009/128/ES.

**5.4.4. Použitie vrúbľovaných rastlín na zlepšenie zdravotného stavu rastlín**

Cieľom opatrenia je zníženie environmentálnej záťaže znížením použitého množstva pesticídov a zlepšenie zdravotného stavu porastov výsadbou vrúbľovaných rastlín. Vrúbľované rastliny majú silnejší a hustejší koreňový systém, lepšiu odolnosť voči chorobám, výkyvom teploty a zasolenosti pôdy. Zlepšuje sa príjem živín, kondícia rastlín a dosahuje sa vyššia a kvalitnejšia úroda zeleniny.

**Ostatné akcie:**

- špecifické náklady na nákup vrúbľovaných rastlín

Údaje o podmienkach oprávnenosti na podporu:

- prepláca sa rozdiel medzi cenou vrúbľovaných rastlín a bežných rastlín.

Opatrenie je v súlade s bodom 3 a 6 prílohy III smernice 2009/128/ES.

**5.5. Zvyšovanie biodiverzity**

**5.5.1. Zabezpečenie včelstiev a/alebo iného užitočného hmyzu pre opeľovanie**

Cieľom opatrenia je zvýšenie biodiverzity formou zvýšenia výskytu prirodzených organizmov pre opeľovanie v sadoch a porastoch zeleniny. Sekundárnym efektom je zvýšenie výskytu vtáctva a iných biotopov.

**Ostatné akcie:**

- náklady na nákup včelstiev a/alebo iného hmyzu ako opeľovača,

- náklady na pravidelné rozmiestňovanie na pestovateľskú plochu.

Údaje o podmienkach oprávnenosti na podporu:

- náklady sa účtujú ako materiál a služby.

**5.5.2. Výsadba vetrolamov a živých plotov**

Cieľom opatrenia stabilizácia pôdy formou výsadby vhodných porastov. Voľbou vhodných rastlín sa zároveň zvýši výskyt prirodzených organizmov a zabráni sa pôdnej erózii.

**Ostatné akcie:**

- náklady na nákup výsadbového materiálu.

Údaje podmienkach oprávnenosti na podporu:

- náklady sa účtujú ako materiál.

**5.6. Zlepšenie hospodárenia s odpadmi**

**5.6.1. Náhrada minerálnych substrátov organickými v hydroponickom pestovaní zeleniny v skleníkoch a ich ďalšie spracovanie**

Cieľom opatrenia je zlepšenie pestovateľských metód používaním environmentálne šetrných substrátov a znižovanie použitia biologicky nerozložiteľných minerálnych substrátov. Biologický materiál, získaný spracovaním organických substrátov bude použitý na obohatenie pôdy.

- špecifické náklady – rozdiel v cene minerálnych a organických pestovateľských substrátov.

**5.6.2. Použitie biologicky odbúrateľných netkaných textílií na ochranu porastov**

Cieľom opatrenia je zníženie environmentálnej záťaže použitím biologicky odbúrateľných komponentov pri ochrane porastov proti mrazu a mechanickej ochrane proti náletovému hmyzu.

Ostatné akcie:

- výdavky na nákup netkaných textílií.

Údaje o podmienkach oprávnenosti na podporu:

- výdavky sa účtujú ako materiál.

**5.6.3. Investície do mulčovačov a drtičiek konárov, rezačov koreňov**

Cieľom opatrenia je zníženie odpadu zo sadov a porastov, jeho spracovanie a následné využitie na obohatenie pôdy o biologickú hmotu.

**Nadobudnutie hmotného majetku.**

Druhy investícií oprávnené na podporu:

- náklady na nákup mulčovačov a drtičiek konárov a rezačov koreňov.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa.

**6. Predchádzanie krízam a krízové riadenie**

Predchádzanie krízam a krízové riadenie sa týka zabraňovania krízam a riešenia kríz na trhoch s ovocím a zeleninou. Podľa čl. 33 ods. 3 nariadenia EP a Rady (EÚ) č. 1308/2013 v tejto súvislosti sa vzťahujú na:

**6.1. Investície zvyšujúce účinnosť riadenia objemov umiestnených na trh**

Cieľom opatrenia je stabilizácia produkcie členov organizácie výrobcov.

**Nadobudnutie hmotného majetku.**

Druhy investícií oprávnené na podporu:

- náklady na výstavbu skladovacích a manipulačných priestorov,

- obstaranie technológií a zariadení pre skladovanie ovocia a zeleniny v riadenej atmosfére alebo chladením.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa,

- všetky náklady musia byť v súlade s prílohou II a III nariadenia Komisie (EÚ) 2017/891.

**Ostatné akcie:**

- výdavky zlepšujúce hodnotu skladovaných produktov (predĺžením skladovateľnosti a trvanlivosti pri predaji, ako napríklad použitie Smart Fresh technológie).

Údaje o podmienkach oprávnenosti na podporu:

- výdavky sa účtujú ako materiál.

**6.2. Školenia a poradenstvo**

Cieľom opatrenia je zabezpečiť dostatočné informácie pre zamestnancov v oblasti krízového manažmentu, riadenia kríz a znižovania výrobných nákladov.

**Ostatné akcie:**

- náklady na školenia zamestnancov organizácie výrobcov a členov organizácie výrobcov.

Údaje o podmienkach oprávnenosti na podporu:

- sprostredkované služby, kde je dodávateľom živnostník, sú oprávnené na podporu iba vtedy, ak dodávateľ služby je kvalifikovaný na vykonanie činnosti v rámci daného opatrenia schváleného operačného programu a má dostatočnú prax.

**6.3. Zabezpečenie administrácie operačného fondu**

Cieľom opatrenia je administrácia operačného fondu. Vzťahuje sa na operačný fond a fond zriadený na riadenie krízy.

Podpora zahŕňa finančnú pomoc Únie aj príspevok od organizácie výrobcov. Celková výška tejto podpory nepresiahne 5 %, 4 % a 2 % príspevku OV do vzájomného fondu v prvom, druhom a treťom roku jeho činnosti. OV môže dostať podporu len raz a len v rámci troch prvých rokov činnosti fondu. Ak OV žiada o podporu až v druhom alebo treťom roku činnosti fondu, podpora predstavuje 4 % a 2 % v uvedenom poradí (čl. 40 ods. 2 a 3. nariadenia Komisie (EÚ) 2017/891).

**Ostatné akcie:**

- náklady na administráciu operačného fondu.

Údaje o podmienkach oprávnenosti na podporu:

- výška nákladov na administráciu operačného fondu musí byť v súlade s čl. 34 ods. 2 nariadenia EP a Rady (EÚ) č. 1308/2013 a prílohy č. III nariadenia Komisie (EÚ) 2017/891. Žiadateľ je povinný doložiť doklad o úhrade výdavku.

**6.4. Opätovná výsadba ovocných sadov**

Cieľom opatrenia je zabezpečiť opätovnú výsadbu po povinnej likvidácii sadov, ktorá sa vykonala zo zdravotných alebo fytosanitárnych dôvodov na príkaz Ústredného kontrolného a skúšobného ústavu poľnohospodárskeho.

**Nadobudnutie hmotného majetku.**

Druhy investícií oprávnené na podporu:

- nákup sadbového materiálu,

- založenie ovocného sadu,

- doplnenie alebo náhrada závlahových systémov, opornej konštrukcie a ďalšej infraštruktúry.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa.

**Ostatné akcie:**

- náklady na likvidáciu napadnutých porastov,

- náklady na návrat pozemku do pôvodného stavu.

**6.5. Stiahnutie z trhu**

Cieľom opatrenia je využiť formu stiahnutia produkcie z trhu ako opatrenia na riadenie krízy a predstavuje neumiestnenie výrobkov na trh a ich použitie na špeciálne účely**.** Sťahovaniu podliehajú druhy ovocia a zeleniny, na ktoré sa vzťahuje podpora EÚ (podľa prílohy IV nariadenia Komisie (EÚ) 2017/891) financované samotnou OV/ZOV zo zdrojov OF. Stiahnutie je spôsob intervenčného zásahu v rámci spoločnej organizácie trhu v prípade nadprodukcie, má predchádzať znižovaniu cien výrobkov. Stiahnuté výrobky môže OV/ZOV umiestniť na účely bezplatnej distribúcie podľa čl. 46 nariadenia Komisie (EÚ) 2017/891 alebo na iné miesta určenia napr. kompostovania, biologického odbúravania, likvidácie, nepotravinárske spracovanie a skrmovanie. Bezplatná distribúcia znamená bezplatné rozdelenie vybraných druhov ovocia a zeleniny napr. dobročinným organizáciám a nadáciám, väzenským zariadeniam, školám, vzdelávacím zariadeniam, detským prázdninovým táborom, nemocniciam alebo domovom dôchodcov, dobročinným organizáciám a nadáciám. Označenie na obaloch obsahuje „Výrobok určený na bezplatnú distribúciu“ podľa prílohy VI nariadenia Komisie (EÚ) 2017/892 a európsky znak podľa čl. 17 ods. 2 nariadenia Komisie (EÚ) 2017/892.

Stiahnutie podlieha oznamovacej povinnosti na platobnú agentúru a Štátnu veterinárnu a potravinovú správu SR najmenej 4 dni pred ich realizáciou podľa § 5 ods. 2 nariadenia vlády č. 273/2017 Z. z. s cieľom zabezpečenia kontroly na mieste platobnou agentúrou a kontroly zhody s obchodnými normami inšpektormi ŠVPS SR v súlade s podmienkami časti A alebo B prílohy I  nariadenia Komisie (EÚ) č. 543/2011.

**6.6. Poistenie úrody**

Cieľom opatrenia je predchádzať vzniku krízy pomocou poistenia úrody a stabilizovať tak príjmy členov OV. Predstavuje pokrytie časti trhových strát spôsobené prírodnými katastrofami (napr. povodne, zemetrasenie, podmáčanie,...) alebo nepriaznivými poveternostnými udalosťami (napr. ľadovec, mráz, víchrica, sucho, námraza, výdatný dážď a ich kombinácia,...), zamorením škodcami alebo chorobami ovocných stromov a porastov zeleniny.

Podľa čl. 33 ods. 3 nariadenia EP a Rady (EÚ) č. 1308/2013 ak si zoberie OV úvery na financovanie tohto cieľa OP, môže byť splácanie istiny a úrokov súčasťou operačného programu, teda môže byť oprávnené na finančnú pomoc.

**7. Výskum a experimentálna výroba**

**7.1. Výskum a experimentálna výroba**

Cieľom opatrenia je podpora experimentálnej výroby pri zavádzaní nových produktov, technológií šetriacich životné prostredie alebo znižujúcich prácnosť, zvyšujúcich kvalitu produkcie. Podpora je možná buď investičnou činnosťou alebo zavedením nových inovatívnych procesov.

**Nadobudnutie hmotného majetku.**

Druhy investícií oprávnené na podporu:

- nákup hmotného majetku pre výskum a experimentálnu výrobu.

**Ďalšie formy obstarávania hmotného majetku oprávneného na podporu:**

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok je bez úrokov, sankcii a iných poplatkov.

Údaje o podmienkach oprávnenosti na podporu:

- obstaraný hmotný majetok musí byť vo vlastníctve organizácie výrobcov a využitý až do nulovej účtovnej hodnoty, využívaný počas celej doby odpisovania za účelom dosiahnutia tohto konkrétneho všeobecného cieľa.

**Ostatné akcie:**

- experimentálna výroba pri zavádzaní nových produktov a technológií;

- náklady na výskum nových odrôd ovocia a zeleniny a množiteľského materiálu ovocia, vhodných v našich klimatických podmienkach,

- podpora využívania nových odrôd vhodných na spracovanie,

- náklady na ovocné sady v experimentálnej výrobe, náklady na zakladanie pokusných plôch pre zeleninu,

- zavádzanie nových procesov do výroby.

**7.2. Spolupráca s výskumnými pracoviskami v oblasti zavedenia nových ochranných zariadení proti nepriaznivým klimatickým zmenám**

Cieľom opatrenia je podporovať výskumné projekty v oblasti zavedenia nových inovatívnych metód a použitia nových ochranných zariadení.

**Ostatné akcie:**

- náklady týkajúce sa výskumného projektu.

Údaje o podmienkach oprávnenosti na podporu:

- projekt musí byť v súlade s prílohou II a III nariadenia Komisie (EÚ) 2017/891.

**8. Vzdelávacie akcie a akcie zamerané na výmenu informácií o najlepších postupoch**

**8.1. Vzdelávacie akcie zamerané na zvýšenie obchodnej hodnoty produkcie**

Cieľom opatrenia je zvýšiť vedomosti zamestnancov o požiadavkách na kvalitu produktov.

**Ostatné akcie:**

- školenie pracovníkov zamerané na uplatňovanie noriem kvality pre ovocie a zeleninu.

Údaje o podmienkach oprávnenosti na podporu:

- sprostredkované služby sú oprávnené na podporu iba vtedy, ak dodávateľ služby je kvalifikovaný na vykonanie činnosti v rámci daného opatrenia schváleného operačného programu a má dostatočnú prax.

**8.2. Vzdelávacie akcie zamerané na požiadavky na hygienu a zdravotnú neškodnosť produkcie.**

Cieľom opatrenia je zvýšiť vedomosti zamestnancov v oblasti hygienických požiadaviek v prevádzkach a zabezpečenie zdravotnej neškodnosti produkcie.

**Ostatné akcie:**

- školenie pracovníkov zamerané na uplatňovanie hygienických požiadaviek a požiadaviek na zdravotnú neškodnosť produkcie.

Údaje o podmienkach oprávnenosti na podporu:

- sprostredkované služby sú oprávnené na podporu iba vtedy, ak dodávateľ služby je kvalifikovaný na vykonanie činnosti v rámci daného opatrenia schváleného operačného programu a má dostatočnú prax.

**8.3. Účasť na odborných seminároch, konferenciách a ďalších podujatiach v sektore**

Cieľom opatrenia je zvýšenie odborných vedomostí, získanie informácií o najlepších postupoch v pestovaní a pozberovej úprave produkcie. Účasťou riadiacich pracovníkov na odborných podujatiach v SR a v zahraničí sa zlepší informovanosť a výmena informácií o najnovších trendoch v sektore.

**Ostatné akcie:**

- účasť na odborných seminároch, konferenciách a ďalších podujatiach v sektore ovocia a zeleniny.

**9. Ostatné akcie – optimalizácia výrobných nákladov**

**9.1. Výsadba nových trvalých porastov použitím certifikovaného výsadbového materiálu**

Cieľom opatrenia je zlepšenie zdravotného stavu porastov, obnova sadov, zvýšenie kvality produkcie a optimalizácia použitia pesticídov.

**Nadobudnutie hmotného majetku.**

Druhy investícií oprávnené na podporu:

- náklady súvisiace s realizáciou opatrenia.

**Ďalšie formy obstarávania hmotného majetku oprávneného na podporu:**

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok je bez úrokov, sankcií a iných poplatkov.

Údaje o podmienkach oprávnenosti na podporu:

- náklady na realizáciu musia byť v súlade s prílohou III nariadenia Komisie (EÚ) 2017/891.

**9.2. Budovanie a údržba závlahových systémov**

Cieľom opatrenia je zlepšenie využitia závlah budovaním nových závlahových systémov, vrátane kvapkovej závlahy, údržba funkčných závlahových systémov a zlepšenie kvality porastov.

**Nadobudnutie hmotného majetku.**

Druhy investícií oprávnené na podporu:

- náklady súvisiace s realizáciou opatrenia.

**Ďalšie formy obstarávania hmotného majetku oprávneného na podporu:**

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok je bez úrokov, sankcií a iných poplatkov.

Údaje o podmienkach oprávnenosti na podporu:

- náklady na realizáciu musia byť v súlade s prílohou III nariadenia Komisie (EÚ) 2017/891.

**9.3. Optimalizácia výrobných nákladov**

Cieľom opatrenia je znižovanie výrobných nákladov pomocou robotizácie, softvérových riešení a informatizácie výrobného systému.

**Nadobudnutie hmotného majetku.**

Druhy investícií oprávnené na podporu:

- náklady súvisiace s realizáciou opatrenia.

**Ďalšie formy obstarávania hmotného majetku oprávneného na podporu:**

- operatívny lízing a prenájom je neodporučená forma obstarania, finančný lízing je oprávnená forma, refundácia lízingových splátok je bez úrokov, sankcií a iných poplatkov.

Údaje o podmienkach oprávnenosti na podporu:

- náklady na realizáciu musia byť v súlade s prílohou III nariadenia Komisie (EÚ) 2017/891. Údaje o podmienkach oprávnenosti na podporu:

- sprostredkované služby, kde dodávateľom je živnostník sú oprávnené na podporu iba vtedy ak dodávateľ služby je kvalifikovaný na vykonanie činnosti v rámci daného opatrenia schváleného operačného programu a má dostatočnú prax.

**Rozdelenie operačného fondu na opatrenia v operačnom programe**

Od roku 2018 je možné percentuálny podiel celkových výdavkov z operačného fondu na jednotlivé opatrenia v operačných programoch zvýšiť nasledovne:

|  |  |
| --- | --- |
| **Opatrenia podľa cieľa** | **Limit (% z operačného fondu)** |
| **Plánovanie výroby** | 50 % |
| **Zlepšovanie kvality výrobkov** | 60 % |
| **Zlepšenie predaja** | 60 % |
| **Podpora predaja a propagácia** | 30 %  |
| **Environmentálne opatrenia** | min. 2 opatrenia alebo min. 10 %  |
| **Predchádzanie krízam a krízové riadenie**  | 50 % |
| **Výskum a experimentálna výroba** | 30 % |
| **Vzdelávacie akcie a akcie zamerané na výmenu informácií** | 30 % |
| **Ostatné akcie – optimalizácia výrobných nákladov**  | 60 % |

Maximálny percentuálny podiel jednotlivých nákladov:

|  |  |
| --- | --- |
| **Druh nákladu**  | **Limit (% z operačného fondu)** |
| **Mzdové náklady** |  max. 20 %  |

**Administrácia operačného fondu:**

Podpora zahŕňa finančnú pomoc Únie aj príspevok od OV. Celková výška tejto podpory nepresiahne **5 %, 4 % a 2 %** príspevku OV do vzájomného fondu v prvom, druhom a treťom roku jeho činnosti. **OV môže dostať podporu len raz a len v rámci troch prvých rokov činnosti fondu.** Ak OV žiada o podporu až v druhom alebo treťom roku činnosti fondu, podpora predstavuje 4 % a 2 % v uvedenom poradí (čl. 40 ods. 2 a 3. nariadenia Komisie (EÚ) 2017/891).

**Minimálny percentuálny podiel jednotlivých nákladov:**

1, Ak OV nerealizuje minimálne 2 environmentálne opatrenia, 10 % výdavkov v rámci operačného programov sa musí vzťahovať na tieto opatrenia.

2, Finančná pomoc Únie sa môže zvýšiť na 4,6 % hodnoty predávanej produkcie za predpokladu, že časť prevyšujúca 4,1 % hodnoty predávanej produkcie sa použije výhradne na opatrenia súvisiace s predchádzaním krízam a krízovým riadením.

**3.2.2. Štruktúra operačného programu**

1. **opis začiatočnej situácie,** podľa potreby na základe spoločných východiskových ukazovateľov uvedených v prílohe II nariadenia Komisie (EÚ) 2017/892 a:
* popis OV, ZOV, členská základňa, rozloha pestovaných druhov ovocia a zeleniny v rámci SR, pôsobenie na trhu, druhy ovocia a zeleniny a percentuálny podiel predaja v rámci SR, odbytové kanály;
1. **ciele programu**, ktoré si OV/ZOV zvolila na príslušné obdobie:
* zohľadňuje sa perspektíva výroby, uvádzanie na trh a stav technického zariadenia (sklady, manipulačné haly, linky a iné výrobné zariadenia), ktoré vlastní OV/ZOV alebo jej členovia (na začiatku realizácie OP);
* vysvetlenie, ako OP prispieva k plneniu  národnej stratégie;
* opis cieľov sa vzťahuje na merateľné úlohy na uľahčenie monitorovania pokroku, ktorý sa postupne dosahuje pri vykonávaní OP;
* **všeobecné ciele** v operačnom programe, ktoré sa OV rozhodla plniť (**najmenej dva podľa prílohy č. 1 národnej stratégie**) a **špecifické ciele (najmenej dva)** a podrobný opis činností a spôsoby, ktoré je nevyhnutné vykonať na dosiahnutie cieľov,

**c) podrobný opis opatrení** vrátane opatrení súvisiacich s predchádzaním krízam a krízovým riadením:

* obsahujúci jednotlivé akcie, ktoré treba vykonať a prostriedky na dosiahnutie uvedených cieľov v každom roku vykonávania programu.
* OV/ZOV uvedie zvlášť činnosti pre opatrenia prevencie krízy a samostatné opatrenia, ktoré sa musia prijať a prostriedky na realizáciu týchto opatrení;
* OV/ZOV opíše v opatreniach OP postup pri využívaní spoločných investícií alebo prípadne  ich umiestnenia u člena, určenie podmienok ak člen OV/ZOV vystúpi z OV, ZOV;
* v opise sa uvedie miera, v akej rôzne navrhované opatrenia doplňujú ostatné opatrenia a sú v súlade s nimi vrátane opatrení financovaných alebo oprávnených na podporu z iných fondov Únie, najmä na podporu na rozvoj vidieka. V tejto súvislosti sa podľa potreby špecificky uvedú opatrenia vykonané v rámci predchádzajúcich operačných programov;
* neprinášajú žiadne riziko duplicitného financovania z fondov Únie;
* podrobný opis akcií a spôsoby, ktoré je nevyhnutné vykonať na dosiahnutie cieľov uvedených podľa prílohy 1 národnej stratégie; prínosy, zvlášť za každý rok realizácie programu; prínosy, dopady a očakávané výsledky - realizácie navrhovaných opatrení. OV môže stanoviť vhodnejšie ukazovatele;
* OV/ZOV je povinná stanoviť merateľné ukazovatele pri každom realizovanom opatrení alebo si zvoliť podľa prílohy II nariadenia Komisie (EÚ) 2017/892;
* **činnosti** pre environmentálne opatrenia (**najmenej dve**) alebo min. 10 % výdavkov z celého OP, opatrenia musia byť v súlade s podmienkami uvedenými v národnom rámci, ktorý je súčasťou národnej stratégie – príloha č. 2;
* vyhlásenie OV/ZOV, že plánované opatrenia sú v súlade s podporovateľnými opatreniami a nezahŕňajú opatrenia a výdavky podľa prílohy II nariadenia Komisie (EÚ) 2017/891 a v súlade s prílohou III tohto nariadenia;

**d) trvanie OP;**

**e) finančné aspekty,** konkrétne:

* spôsob výpočtu a úroveň finančných príspevkov,
* postup financovania OF,
* informácie potrebné na opodstatnenie rôznych úrovní príspevkov a
* podrobný rozpočet, kalkulácia a časový plán vykonávania akcií na každý rok vykonávania OP;

**f)** **informácie o úrodách**, pestovateľských plochách členov podľa druhov, ktoré sú predmetom uznania;

1. **prognózy úrody a orientáciu pre výrobu a odbyt v každom roku;**
2. **súpis investícií u jednotlivých členov*,*** na ktoré bola poskytnutá podpora (pomoc Únie, štátna pomoc v predchádzajúcich rokoch).

V operačných programoch sa uvedie:

* 1. rozsah, v ktorom sa rôzne opatrenia dopĺňajú a sú v súlade s ostatnými opatreniami, vrátane opatrení financovaných alebo oprávnených na podporu z iných fondov Únie, a najmä v rámci nariadenia EP a Rady (EÚ) č. 1305/2013 a propagačných programov schválených podľa nariadenia Európskeho parlamentu a Rady (EÚ) č. 1144/2014. V prípade potreby sa špecificky uvedú opatrenia vykonané v rámci predchádzajúcich operačných programov a
	2. skutočnosť, že neprinášajú žiadne riziko duplicitného financovania z fondov Únie.

Každá konkrétna činnosť, akcia v rámci OP musí byť vyjadrená cez merateľné ukazovatele, prostredníctvom ktorých je následne posudzovaný výsledok a vplyv konkrétnej činnosti, akcie.

## 3. 3 Zmeny a doplnenia OP

OP sa vykonávajú v rámci jednoročných období od 1. januára do 31. decembra. OV/ZOV môže požiadať platobnú agentúru o zmenu a doplnenia OP s uvedením podrobností všetkých navrhovaných zmien a doplnenia OP.

### **3. 3. 1 Zmeny a doplnenia OP pre nasledujúce roky podľa čl. 34 ods. 1 nariadenia Komisie (EÚ) 2017/891**

|  |  |
| --- | --- |
| **Oprávnený subjekt** | * každá OV/ZOV v sektore ovocie a zelenina so schváleným OP
 |
| **Termín predkladania** | * **do 15. septembra -** zmenybudú uplatnené od 1. januára nasledujúceho roka
 |
| **Formulár** | * Príloha č. 2 k tejto príručke – Žiadosť o zmenu a doplnenia operačného programu pre nasledujúce roky
 |
| **Sprievodné doklady** | a) upravený OP so zapracovanými zmenami; b) čestné vyhlásenie všetkých členov OV/ZOV, že súhlasia s opatreniami riešenými v OP (originál);c) sprievodné doklady, v ktorých sa uvedie dôvod, povaha a následky zmien. |
| **Adresa predkladania** | * Pôdohospodárska platobná agentúra

Hraničná 12, 815 26 Bratislava |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu.
 |

Platobná agentúra rozhodne o schválení zmien a doplnení OP po zvážení predložených dokladov najneskôr do 15. decembra. V náležitých prípadoch termín rozhodnutia o zmene OP sa posúva najneskôr do 20. januára nasledujúceho roka po podaní žiadosti o zmenu a doplnenia OP pre nasledujúce roky.

### **3. 3. 2  Zmeny a doplnenia OP v priebehu roka podľa čl. 34 ods. 2 delegovaného nariadenia Komisie 2017/891**

|  |  |
| --- | --- |
| **Oprávnený subjekt** | * každá OV/ZOV v sektore ovocie a zelenina so schváleným OP
 |
| **Termín predkladania** | * v priebehu rokaimplementácie OP, najneskôr **do 15. novembra**
 |
| **Formulár** | * Príloha č. 3 k tejto príručke - Žiadosť o zmenu a doplnenia operačného programu v priebehu roka
 |
| **Sprievodné doklady** | a) upravený OP so zapracovanými zmenami a kalkuláciou s uvedením, či budú akcie financované zo zdrojov EÚ alebo zo zdrojov vnútroštátnej finančnej pomoci (NFA); b) čestné vyhlásenie všetkých členov OV/ZOV, že súhlasia s opatreniami riešenými v OP (originál);c) sprievodné doklady, v ktorých sa uvedie dôvod, povaha a následky zmien. |
| **Adresa predkladania** | * Pôdohospodárska platobná agentúra

Hraničná 12, 815 26 Bratislava |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu.
 |

Žiadosti o zmenu a doplnenie OP v priebehu roka predkladajú OV/ZOV v prípade, ak:

1. vykonávali svoje OP iba čiastočne;
2. zmenili obsah OP;
3. zvýšili sumu operačného fondu maximálne o 25 % pôvodne schválenej sumy a znížili ju o percentuálny podiel, ktorý stanovia členské štáty, za predpokladu, že sa dodržia celkové ciele operačného programu. V prípade zlúčenia OV sa percentuálny podiel zvýši o schválenú hodnotu OF zlúčených OV;
4. v prípade uplatnenia vnútroštátnej finančnej pomoci doplniť OF o výšku schválenej vnútroštátnej pomoci.

**Príklad ohľadne navýšenia operačného fondu v danom roku:**

Žiadateľ mal schválenú výšku operačného fondu vo výške 1 200 000 EUR na rok 2018 rozhodnutím o schválení operačného programu na roky 2016 - 2020. Zvolené referenčné obdobie je predchádzajúci kalendárny rok. Na rok 2018 je referenčné obdobie rok 2017.

Predaná produkcia v roku 2017 je 18 000 000,00 EUR. Maximálny strop pomoci je 4,1 % z predanej produkcie, 4,1 % z 18 000 000,00 EUR, t. j. 738 000,00 EUR. Odvody z produkcie svojich členov boli do OF v referenčnom období (2017) ..... 738 000,00 EUR.

Žiadateľovi sa doručilo oznámenie o možnosti vyplatenia vnútroštátnej finančnej pomoci v maximálnej výške 590 400,00 EUR (80 % z 738 000,00 EUR) dňa 12.5.2017.

Žiadateľ doručil žiadosť o zmenu operačného programu dňa 25.7.2018.

V žiadosti navrhol zvýšenie operačného fondu na výšku 1 430 000,00 EUR, čo je v porovnaní so schválenou výškou, o 19,17 % (1 430 000,00 EUR - 1 200 000,00 EUR)/1 200 000,00 EUR) (splnenie podmienky podľa čl. 34 ods. 2 písm. c) nariadenia Komisie (EÚ) 2017/891) bez vnútroštátnej pomoci.

Žiadosťou o zmenu operačného programu si navýšil žiadateľ aj o vnútroštátnu pomoc vo výške 300 000,00 EUR, na základe skutočne odvedených odvodov členmi OV z produkcie (max. 80 % zo skutočne odvedených odvodoch členov OV z produkcie).

 Výška celkovo navrhovaného operačného fondu je 1 730 000,00 EUR (715 000,00 EUR – plánované odvody z produkcie + 715 000,00 EUR – EU pomoc + 300 000,00 EUR –vnútroštátna finančná pomoc).

Žiadateľovi môže byť vyplatená pomoc vo výške 1 015 000,00 EUR (715 000,00 EUR + 300 000,00 EUR).

OV/ZOV môže OP zmeniť a doplniť počas roka bez predchádzajúceho schválenia platobnou agentúrou. OV / ZOV musí splniť nasledujúce podmienky:

1. o už realizovaných zmenách a doplneniach OP musí OV/ZOV písomne informovať platobnú agentúru najneskôr do 15 pracovných dní  od uskutočnenia zmeny a doplnenia OP (všeobecné zmeny nie je potrebné zasielať na predpísanom tlačive – napr. zmena OP),
2. zmeny a doplnenia OP uskutočnené počas roka nesmú presiahnuť 10 % z pôvodne schváleného  ročného financovania OP.

# 4. Operačný fond

OF podľa čl. 32 nariadenia EP a Rady (EÚ) č. 1308/2013 a článkov 24 a 25 nariadenia Komisie (EÚ) 2017/891 je vedený na samostatnom bankovom účte v krajine, v ktorej má OV/ZOV sídlo. Je nevyhnutnou podmienkou pre získanie podpory z fondov EÚ.

Tento fond sa financuje:

a) **z finančných príspevkov** - členov OV a/alebo samotných OV alebo ZOV;

b) **z finančnej pomoci EÚ**, ktorá sa môže poskytnúť OV/ZOV keď tieto združenia predkladajú, riadia a vykonávajú OP.

Obidve zložky OF sú v pomere 1:1, 50 % príspevky členov OV : 50 % EÚ pomoci.

OF sa použijú len na financovanie OP, ktoré sa predložili platobnej agentúre a ktoré boli následne aj schválené. OF sa spravujú takým spôsobom, aby externí audítori mohli každoročne zisťovať, kontrolovať a potvrdzovať ich výdavky a príjmy.

OV/ZOV oznámi predpokladanú výšku OF na nasledujúci rok najneskôr **do 15. septembra** (pri predložení žiadosti o schválenie OP alebo so žiadosťou o zmenu a doplnenia OP na nasledujúce roky).

## 4. 1 Príspevky členov

Príspevky členov do OF sa vypočítajú na základe VMP v referenčnom období za druhy ovocia a zeleniny alebo výrobky z nich, na ktoré bolo udelené uznanie. O spôsobe prispievania členov do OF informuje OV/ZOV pri podaní žiadosti o schválenie OP.

Príspevky môžu byť určené ako sadzba na jednotku hmotnosti, resp. % z hodnoty predaných výrobkov a to:

* formou napr. odvodov v čase odpredaja plodín za štvrťročné obdobie počas realizácie OP v kalendárnom roku podľa schválenej výšky príspevku členov do OF,
* jednorazového odvodu, ktorého výška sa vykalkuluje na základe hodnoty predávanej produkcie člena za stanovené obdobie predaja.

Členovia musia byť o metóde vyberania odvodov upovedomení a výška vybratých odvodov musí byť vo finančných výkazoch pestovateľov zreteľne a samostatne identifikovateľná. OV / ZOV môže použiť aj diferencovaný spôsob prispievania do OF, ak pre výrobcov stanoví rozdielne sadzby odvodov do OF. Zvolený a odsúhlasený spôsob výberu príspevkov sa nesmie meniť bez súhlasu platobnej agentúry v rámci kalendárneho roka. O všetkých následných zmenách v spôsobe a výške prispievania do OF informuje OV/ZOV pred zavedením zmien platobnú agentúru*.* Platobná agentúra oznámi OV/ZOV či sú navrhované zmeny prijateľné. Príspevky členovia poukazujú priamo na účet OF.

## Všetci členovia majú možnosť využívať OF a všetci musia mať možnosť demokraticky sa zúčastňovať na rozhodnutiach týkajúcich sa použitia OF a finančných príspevkov do OF.

## 4. 2 Platby z operačného fondu

Náklady a faktúry na jednotlivé činnosti a  opatrenia vykonané v rámci OP sa musia uhrádzať priamo z OF. Za výnimočných okolností môže OV/ZOV spracúvať niektoré bežné výdavky ako napríklad mzdové náklady alebo DPH, prípadne faktúry za výdavky realizované v rámci programu i mimo neho z bežného účtu. OV/ZOV bude musieť zdôvodniť, prečo musela realizovať platby týmto spôsobom. Všetky platby a transakcie vykonané mimo OF musia byť riadne zaznamenané a poukázané naspäť na účet OF.

# 5. Finančná POMOC

Financovanie OP sa realizuje podľa nasledovných variantov:

1. finančná pomoc EÚ sa rovná výške skutočne zaplatených finančných príspevkov členov OV/ZOV obmedzenej na **50 %** skutočne vzniknutých výdavkov alebo
2. ak OV/ZOV spĺňajú niektorú z podmienok podľa čl. 34 odsek 3 nariadenia EP a Rady (EÚ) č. 1308/2013 požiadajú platobnú agentúru vo formulároch žiadostí o pomoc vo výške **60 %** skutočne vynaložených výdavkov na financovanie OP.
3. v prípade poistnej udalosti sa vyplatí pomoc podľa charakteru poistnej udalosti vo výške 50 % skutočne vynaložených výdavkov (ak predmetom poistnej zmluvy je poistenie proti nepriaznivým poveternostným udalostiam) a 80 % (ak predmetom poistnej zmluvy je poistenie proti stratám spôsobeným prírodnými katastrofami).
4. hranica 50 % skutočne vzniknutých výdavkov sa zvýši na 100 % v prípade stiahnutia ovocia a zeleniny z trhu v množstve, ktoré nepresiahne 5 % objemu predávanej produkcie každej OV a s ktorým sa naloží spôsobom bezplatnej distribúcie, v prípade stiahnutia z trhu v súlade s čl. 45 ods. 3 nariadenia Komisie (EÚ) 2017/891.

V týchto prípadoch financovania OP platí:

1. maximálna celková výška pomoci je **4,1 % z VMP** uvedenej na trh OV/ZOV v referenčnom období alebo do výšky **4,6 %** ak tvorí OV/ZOV odvod **0,5 %** z VMP na niektoré z opatrení krízového manažmentu,

(v prípade ZOV sa uvedené percento môže zvýšiť na 4,7 % hodnoty predávanej produkcie, a to za predpokladu, že časť prevyšujúca 4,1 % hodnoty predávanej produkcie sa využije výhradne na opatrenia súvisiace s predchádzaním krízam a krízovým riadením, ktoré dané ZOV vykoná v mene svojich členov).

***Vnútroštátna finančná pomoc*** *(ďalej len „VFP“)*

V zmysle čl. 35 nariadenia EP a Rady (EÚ) č. 1308/2013 v regiónoch členských štátov, v ktorých sa stupeň OV/ZOV a skupín výrobcov v regióne považuje za mimoriadne nízky môže EÚ na základe riadne odôvodnenej žiadosti povoliť členským štátom vyplatiť OV/ZOV finančnú pomoc, ktorá sa rovná maximálne **80 %** finančných príspevkov členov OV.

Za nízky stupeň organizovanosti sa považuje, ak OV/ZOV a skupiny výrobcov predali menej ako 20 % priemernej hodnoty produkcie ovocia a zeleniny, ktorá pochádzala z tohto regiónu za posledné tri roky, za ktoré sú údaje k dispozícii. Podľa čl. 52 nariadenia Komisie (EÚ) 2017/891 členské štáty určia regióny ako osobitnú súčasť svojich území v súlade s objektívnymi a nediskriminačnými kritériami, akými sú ich agronomické a hospodárske charakteristiky a ich regionálny poľnohospodársky potenciál/potenciál pestovania ovocia a zeleniny alebo ich inštitucionálna a administratívna štruktúra a pre ktoré sú k dispozícii údaje na výpočet stupňa organizovanosti. V SR sa na tieto účely vyčlenil región Západného, Stredného a Východného Slovenska.

Platobná agentúra požiada Európsku komisiu o autorizáciu na poskytnutie VFP pre organizácie výrobcov do 31. januára roka N (rok implementácie operačného programu) podľa článku 18 nariadenia Komisie (EÚ) 2017/892.

Po schválení (notifikácii) vydá Komisia rozhodnutie o autorizácii. Ak Slovenská republika dostane povolenie na vyplatenie NFA, platobná agentúra informuje organizácie výrobcov, že môžu pozmeniť a doplniť svoje operačné programy s ohľadom na dodatočné financovanie. Ak organizácia výrobcov už počítala s uvedenou sumou, nie je nutné, aby si upravila svoj operačný program o dodatočnú hodnotu v aktuálnom roku.

Organizácia výrobcov zmení a doplní program podľa článku 34 ods. 2 nariadenia Komisie (EÚ) 2017/891(zmeny a doplnenia operačných programov počas daného roka).

Organizácia výrobcov implementuje program do 31. decembra roka N a posiela žiadosť o poskytnutie pomoci platobnej agentúre v roku N+1.

Platobná agentúra zaplatí organizácii výrobcov do 15. októbra v roku N+1 za skutočné náklady vzniknuté v roku N na základe čl. 19 nariadenia Komisie (EÚ) 2017/892.

Poskytnutá vnútroštátna finančná pomoc tvorí doplatok OF. Tento doplatok môže byť použitý len na financovanie opatrení už schváleného OP. Nesmie byť rozdeľovaný členom OV. Doplatok nesmie úplne nahradiť príspevky členov. **Finančná pomoc je vyplatená do 15. októbra nasledujúceho roka, po realizácii opatrení OP.**

Nárok na finančnú podporu vzniká na základe **skutočne realizovaných a zaplatených výdavkov** predložených na platobnú agentúru **v danom roku**.

OV/ZOV si zvolí jeden spôsob vyplácania finančnej pomoci a túto metódu bude uplatňovať počas realizácie OP v rámci jedného roka. OV/ZOV môže podať na platobnú agentúru:

* žiadosť o zálohovú platbu viac v časti 6,
* žiadosť o čiastkovú platbu alebo
* žiadosť o následnú platbu.

Žiadosť o čiastkovú platbu:

|  |  |
| --- | --- |
| **Oprávnený subjekt** | * každá OV/ZOV v sektore ovocie a zelenina so schváleným OP
 |
| **Termín predkladania** | * do 30. júla za I. a II. štvrťrok roka implementácie OP po doručené oznámenia o možnosti vyplatenia vnutroštátnej finannčnej pomoci
* do 30. októbra za III. štvrťrok roka implementácie OP
 |
| **Formulár** | * Príloha č. 8 k tejto príručke

Žiadosť o čiastkovú platbu – vnútroštátna finančná pomoc |
| **Sprievodné doklady** | * podľa časti 6 tejto príručky
 |
| **Adresa predkladania** | * Pôdohospodárska platobná agentúra

Hraničná 12, 815 26 Bratislava |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu.
 |

Žiadosť o následnú platbu:

|  |  |
| --- | --- |
| **Oprávnený subjekt** | * každá OV/ZOV v sektore ovocie a zelenina so schváleným OP
 |
| **Termín predkladania** | * do 15. februára roka nasledujúceho po roku realizácie OP
 |
| **Formulár** | * Príloha č. 7 k tejto príručke

Žiadosť o následnú platbu - vnútroštátna finančná pomoc  |
| **Sprievodné doklady** | * podľa časti 6 tejto príručky
 |
| **Adresa predkladania** | * Pôdohospodárska platobná agentúra
* Hraničná 12, 815 26 Bratislava
 |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu.
 |

## 5. 1 Referenčné obdobie

Ročný strop pomoci uvedený v článku 34 ods. 2 nariadenia EP a Rady (EÚ) č. 1308/2013 sa počíta každý rok na základe VMP počas 12 mesačného referenčného obdobia, ktoré si zvolí OV/ZOV a platobná agentúra schváli.

Zvolené referenčné obdobie je pre OV/ZOV záväzné počas celého obdobia vykonávania OP. OV/ZOV si v súlade s čl. 23 ods. 1 nariadenia Komisie (EÚ) 2017/891 môže zvoliť 12 mesačné referenčné obdobie, ktoré začína najskôr 1. januára tri roky pred rokom, na ktorý sa pomoc žiada, a skončí najneskôr 31. decembra roku, ktorý predchádza roku, na ktorý sa pomoc žiada.

**Príklad:** Ak sa pomoc žiada na rok 2018 a OV stanovila referenčné obdobie na hospodársky rok, napr. od 1. júla 2016 do 30. júna 2017 alebo v prípade kalendárneho roku od 1. januára 2017 do 31. decembra 2017, tak obdobie júl až jún alebo január až december je **účtovné obdobie počas celej doby riešenia operačného programu** a OV ho nemôže meniť. Mení sa len porovnávacie 12 -mesačné obdobie pre strop pomoci, napr. v roku 2018 bude porovnávaná dosiahnutá hodnota predanej produkcie (VMP) s 12 – mesačným referenčným obdobím, ktoré si zvolila OV, t. j. od 1. júla 2016 (2015) do 30. júna 2017 (2016) alebo s RO od 1. januára 2017 (2015/2016) do 31. decembra 2017 (2015/2016).

Konkrétny príklad: skutočná vypočítaná výška pomoci v roku 2018 dosiahne úroveň 1 200 000 EUR, ale výška pomoci v referenčnom období od 1. júla 2016 do 30. júna 2017 bola 1 100 000 EUR, pomoc v roku 2016 môže byť vyplatená do hodnoty 1 100 000 EUR.

Strop pomoci sa vypočíta v každom roku riešenia OP a porovnáva sa s referenčným rokom stanoveným OV tak, aby spĺňal podmienky čl. 23 nariadenia Komisie (EÚ) 2017/891.

Zmeny referenčného obdobia musia byť riadne odôvodnené a možno ich realizovať len so súhlasom platobnej agentúry. Referenčné obdobie slúži pre výpočet **stropu podpory** **pre príslušný kalendárny rok realizácie OP**.

Ak novo uznané OV/ZOV majú nedostatočné údaje o predávanej výrobe za predchádzajúce obdobia, môže sa za VMP považovať hodnota predajnej výroby uvedená OV/ZOV na účel uznania.

# 6. ŽIADOSTI O platBY

OV/ZOV si zvolí jeden spôsob vyplácania finančnej pomoci a túto metódu bude uplatňovať počas realizácie OP v rámci jedného roka. OV/ZOV môže podať na platobnú agentúru:

* žiadosť o zálohovú platbu,
* žiadosť o čiastkovú platbu alebo
* žiadosť o následnú platbu.

**Ak OV/ZOV predloží na platobnú agentúru žiadosť po konečnom termíne, bude požadovaná suma znížená o 1 % za každý deň omeškania (čl. 9 ods. 4 nariadenia Komisie (EÚ) 2017/892).**

**Ku každej žiadosti o platbu predloží OV/ZOV nasledovné doklady:**

* informáciu o výške požadovanej pomoci;
* faktúry týkajúce sa VMP (originál alebo osvedčená kópia);
* podrobnosti o OF vrátane výšky členských príspevkov;
* výdavky vzniknuté v súvislosti s OP uhradené z OF - súpis faktúr, faktúry, bankové výpisy, podpornú dokumentáciu k faktúram, preklady zahraničných faktúr (originály alebo osvedčené kópie);
* výdavky súvisiace so sťahovaním výrobkov z trhu uhradené z OF;

- výdavky súvisiace s opatreniami krízového manažmentu rozdelených podľa akcií na poistenie úrody, propagáciu, komunikáciu a vzdelávanie, výdavky na opätovnú výsadbu ovocných sadov podľa čl. 41 nariadenia Komisie (EÚ) 2017/891 - súpis faktúr, faktúry, bankové výpisy, podpornú dokumentáciu k faktúram, preklady zahraničných faktúr (originály alebo osvedčené kópie);

- podiel OF vynaložený na predchádzanie krízam a krízové riadenie;

- dôkaz o vykonaní príslušnej akcie, ktorá sa týka paušálne vyplácaných výdavkov;

- čestné vyhlásenie, že OV/ZOV alebo jej členovia neprijala a neprijme priamo ani nepriamo žiadne iné finančné prostriedky EÚ ani národné financie v súvislosti s opatreniami, ktoré spĺňajú podmienky udelenia podpory v rámci nariadenia Komisie (EÚ) 2017/891 a nariadenia Komisie (EÚ) 2017/892 alebo s opatreniami rozvoja vidieka (Príloha č. 4, bod G, Príloha č. 5, bod D, Príloha č. 6, bod D, Príloha č. 7, bod D tejto príručky);

- v prípade outsourcingu príslušné dohody, zmluvy o spolupráci s ďalšími subjektami, ktoré pre OV/ZOV zabezpečujú činnosti v súlade s čl. 13 nariadenia Komisie (EÚ) 2017/891 (rozhodnutie o výrobku, ktorý sa má predávať, výber distribučného kanálu);

- dokumentáciu k výberu víťazných ponúk dodávateľov – postup je stanovený v prílohe č. 9 tejto príručky;

- k žiadosti o následnú platbu sa pripojí aj výročná správa uvedená v článku 21 ods. 2 nariadenia Komisie (EÚ) 2017/892 za predposledný rok OP aj hodnotiaca správa.

***V prípade realizovania stiahnutia výrobkov z trhu OV/ZOV navyše predloží:***

- doklad o úrode z databázy Ústredného kontrolného a skúšobného ústavu poľnohospodárskeho, doklad o zaznamenaní poklesu predaja, iné relevantné doklady o úrode;

- doklad o vykonaných činnostiach - stiahnutie z trhu za predmetné obdobie (napr. skladové karty, dodacie listy na miesto určenia, faktúry, iné účtovné doklady, odpisy, doklad o zmluvnom vzťahu so zásobovanou inštitúciou alebo objednávky, zoznam zásobovaných subjektov, fotodokumentácia o vykonanej likvidácii produkcie a pod.)

***V prípade realizovania poistenia úrody OV/ZOV navyše predloží:***

* zoznam pestovateľov, fariem, sadov, plôch v ha a plodín, na ktoré sa vzťahuje poistenie;
* hlásenia o úrode ovocia a zeleniny za predchádzajúci rok (napr. predložené na Ústredný kontrolný a skúšobný ústav alebo v prípade zeleniny Štatistickému úradu SR);
* kópia poistnej zmluvy, ktorú uzatvoril člen OV samostatne alebo ktorú uzatvorila za svojich členov OV (v poistných zmluvách sa vyžaduje, aby prijímatelia prijali potrebné opatrenia na predchádzanie rizika);
* doklad o  úhrade poistného členom OV.

Finančná pomoc pre realizované OP počas kalendárneho roka bude vyplatená najneskôr do 15. októbra roka nasledujúceho po roku vykonávania OP.

## 6. 1 Zálohová platba

OV/ZOV môže požiadať o vyplatenie zálohy (preddavku) na odhadované náklady z OF, ktoré súvisia s realizáciou OP v súlade s čl. 11 nariadenia Komisie (EÚ) 2017/892

|  |  |
| --- | --- |
| **Oprávnený subjekt** | * každá OV/ZOV v sektore ovocie a zelenina so schváleným OP
 |
| **Termín predkladania** | * v priebehu prvého mesiaca štvrťroka, na ktorý sa záloha vzťahuje t. j. január, apríl, júl, október.
 |
| **Formulár** | * Príloha č. 4 k tejto príručke

Žiadosť o zálohovú platbu |
| **Adresa predkladania** | * Pôdohospodárska platobná agentúra

Hraničná 12, 815 26 Bratislava |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu.
 |

Zálohová platba bude vyplatená iba v prípade, ak OV/ZOV zloží zábezpeku v hodnote 110 % požadovanej zálohovej platby na odbor trhových mechanizmov. Ak zábezpeka nebude zložená v požadovanej výške, žiadosť o zálohovú platbu bude zamietnutá.

V podmienkach SR sa uplatňujú nasledovné spôsoby skladania zábezpeky:

* **hotovostná zábezpeka** formou prevodu finančných prostriedkov na osobitný účet platobnej agentúry (jednorázová alebo bloková)
* **banková záruka** (jednorázová alebo bloková)

1. Zloženie zábezpeky V HOTOVOSTI (formou BANKOVÉHO prevodu)

**Formy hotovostnej zábezpeky:**

* **jednorázová hotovostná zábezpeka** – slúži na zabezpečenie jedného obchodného prípadu
* **bloková hotovostná zábezpeka** – slúži na zabezpečenie viacerých obchodných prípadov (t. j. pre opakované žiadosti), žiadateľ vyplní *žiadosť o* *blokovú hotovostnú zábezpeku* a zašle ju mailom/poštou na adresu platobnej agentúry:

**Pôdohospodárska platobná agentúra**

**Odbor trhových mechanizmov**

**Hraničná 12**

**815 26 Bratislava**

Interaktívny formulár žiadosti o blokovú hotovostnú zábezpeku je možné nájsť na stránke platobnej agentúry [www.apa.sk](http://www.apa.sk) – organizácia trhu – trhové mechanizmy – zábezpeky.

**Hotovostná zábezpeka formou bankového prevodu hotovosti sa skladá na osobitný účet platobnej agentúry vedený v Štátnej pokladnici :**

**IBAN: SK64 8180 0000 0070 0007 1150**

Zábezpeka sa považuje za poskytnutú dňom, kedy je peňažná čiastka zodpovedajúca zábezpeke pripísaná na vyššie uvedený osobitný účet platobnej agentúry. Preto odporúčame zložiť zábezpeku na vyššie uvedené číslo účtu v dostatočnom časovom predstihu (aspoň 3 pracovné pred podaním žiadosti).

Z  dôvodu identifikácie účastníka OV/ZOV žiadame označenie platieb pomocou variabilného symbolu a špecifického symbolu nasledovne:

**Variabilný symbol:**

- v prípade PO uviesť IČO,

- v prípade FO uviesť IČO alebo ak nemá, rodné číslo bez lomítka

**Špecifický symbol:**

 - Zábezpeka pre organizácie výrobcov – operačné programy................................. **778**

**V prípade platby prostredníctvom cezhraničného prevodu zo zahraničia je potrebné uviesť nasledovné základné údaje:**

1. Názov banky : Všeobecná úverová banka, a.s.

Mlynské Nivy 1

829 90 Bratislava

Slovakia

1. SWIFT: SUBASKBX
2. IBAN: SK64 8180 00000070 0007 1150
3. Názov a adresa príjemcu platby: Pôdohospodárska platobná agentúra

Hraničná 12

815 26 Bratislava

**2. ZLOŽENIE ZÁBEZPEKY FORMOU BANKOVEJ ZÁRUKY**

Každý žiadateľ, ktorý poskytuje zábezpeku formou bankovej záruky musí predtým uzatvoriť s bankou zmluvu o ručení.

Zábezpeka sa považuje za poskytnutú doručením originálu záručnej listiny na adresu:

**Pôdohospodárska platobná agentúra**

**Odbor trhových mechanizmov**

**Hraničná 12**

**815 26 Bratislava**

**Formy bankovej záruky:**

* **jednorázová banková záruka** – slúži na zabezpečenie jedného obchodného prípadu (t.j. jedna žiadosť, jedno skladovanie)
* **bloková banková záruka** – slúži na zabezpečenie viacerých obchodných prípadov (t.j. opakové predloženie žiadosti)

Platobná agentúra v procese schvaľovania ručiteľov vychádza z aktuálneho zoznamu autorizovaných poskytovateľov bankových služieb Národnej banky Slovenska. Finančná inštitúcia, pre ktorú sa žiadateľ rozhodne musí akceptovať znenie jednotlivých foriem záručných listín a musí byť schválená platobnou agentúrou.

Vybavenie bankovej záruky môže trvať niekoľko týždňov, preto odporúčame vybavovanie bankovej záruky s dostatočným časovým predstihom.

**Platnosť bankovej záruky – 5 rokov**

Interaktívne formuláre jednotlivých bankových záruk a dodatku k záručnej listine je možné nájsť na stránke platobnej agentúry [www.apa.sk](http://www.apa.sk) – organizácia trhu – trhové mechanizmy - zábezpeky

**Uvoľnenie a prepadnutie zábezpeky**

Žiadosti o uvoľnenie zábezpeky možno podávať počas roka vykonávania súčasného programu, pričom sa k nim pripoja príslušné podporné doklady ako faktúry a doklady preukazujúce uskutočnenie platby. Zábezpeky sa uvoľnia do výšky 80 % zaplatenej zálohovej platby.

V prípade nesplnenia operačných programov alebo závažného nesplnenia záväzkov stanovených v článku 5 písm. b) a c) nariadenia Komisie (EÚ) 2017/892, zábezpeka prepadne bez toho, aby boli dotknuté ostatné administratívne sankcie, ktoré sa uplatnia v súlade s kapitolou V oddielom 3 nariadenia Komisie (EÚ) 2017/891.

V prípade nesplnenia iných požiadaviek zábezpeka prepadne pomerne k závažnosti nezrovnalosti, ktorá sa potvrdila.

Celková výška zálohových platieb vyplatených za príslušný rok nesmie prekročiť 80 % pôvodne schválenej výšky pomoci na operačný program.

 Ďalšie podrobnosti o zložení a uvoľnení zábezpeky môžete získať na odbore trhových mechanizmov platobnej agentúry.

## 6. 2 Čiastková platba

Nárok na finančnú podporu vzniká na základe skutočne realizovaných a zaplatených výdavkov predložených na platobnú agentúru so žiadosťou o čiastkovú platbu v súlade s čl. 12 nariadenia Komisie (EÚ) 2017/892.

|  |  |
| --- | --- |
| **Oprávnený subjekt** | * každá OV/ZOV v sektore ovocie a zelenina so schváleným OP
 |
| **Termín predkladania** | * do 30. apríla za I. štvrťrok roka implementácie OP
* do 30. júla za II. štvrťrok roka implementácie OP
* do 30. októbra III. štvrťrok roka implementácie OP
 |
| **Formulár** | * Príloha č. 5 k tejto príručke

Žiadosť o čiastkovú platbu |
| **Sprievodné doklady** | * podľa časti 6 tejto príručky
 |
| **Adresa predkladania** | * Pôdohospodárska platobná agentúra

Hraničná 12, 815 26 Bratislava |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu.
 |

Celková suma čiastkovej platby nesmie prevýšiť 80 % pomoci, ktorá už bola vyplatená na príslušné obdobie operačného programu v kalendárnom roku.

Platobná agentúra uplatní pokuty, ak zistí, že suma, ktorá by sa mala vyplatiť príjemcovi na základe samotnej žiadosti presahuje sumu, ktorá sa má vyplatiť príjemcovi po preskúmaní oprávnenosti žiadosti o viac ako 3 %, na sumu, ktorá sa má skutočne vyplatiť príjemcovi, sa uplatní zníženie v súlade s čl. 61 ods. 3 nariadenia Komisie (EÚ) 2017/891. Výška zníženia predstavuje rozdiel medzi sumami. Žiadne zníženie sa však neuplatní, ak sú OV/ZOV schopné dokázať, že nie sú zodpovedné za uvedenie neoprávnenej sumy. Táto pokuta sa uplatňuje taktiež na neoprávnené výdavky zistené počas kontroly na mieste.

## 6. 3 Následná platba

Následná platba je v podstate platba za posledný štvrťrok uskutočňovania OP alebo za celý rok uskutočňovania OP.

|  |  |
| --- | --- |
| **Oprávnený subjekt** | * každá OV/ZOV v sektore ovocie a zelenina so schváleným OP
 |
| **Termín predkladania** | * do 15. februára roka nasledujúceho po roku realizácie OP
 |
| **Formulár** | * Príloha č. 6 k tejto príručke

Žiadosť o následnú platbu |
| **Sprievodné doklady** | * podľa časti 6 tejto príručky a navyše:

a) výročnú správu, vrátane analýzy jednotlivých položiek, hodnotiacu správu za predposledný rok OP;b) položky navrhované na prenesenie do ďalšieho obdobia. |
| **Adresa predkladania** | * Pôdohospodárska platobná agentúra

Hraničná 12, 815 26 Bratislava |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu.
 |

Finančná podpora bude vyplatená na základe skutočne realizovaných a zaplatených výdavkov predložených na platobnú agentúru so žiadosťou o následnú platbu, ktoré sa týkajú posledného štvrťročného obdobia realizovania OP alebo celého roka uskutočňovania OP.

Platobná agentúra uplatní pokuty, ak zistí, že suma, ktorá by sa mala vyplatiť príjemcovi na základe samotnej žiadosti presahuje sumu, ktorá sa má vyplatiť príjemcovi po preskúmaní oprávnenosti žiadosti o viac ako 3 %, na sumu, ktorá sa má skutočne vyplatiť príjemcovi, sa uplatní zníženie v súlade s čl. 61 nariadenia Komisie (EÚ) 2017/891. Výška zníženia predstavuje rozdiel medzi sumami. Žiadne zníženie sa však neuplatní, ak sú OV/ZOV schopné dokázať, že nie sú zodpovedné za uvedenie neoprávnenej sumy. Táto pokuta sa uplatňuje taktiež na neoprávnené výdavky zistené počas kontroly na mieste.

# 7. Položky prenášané do ďalšieho obdobia

Ak OV/ZOV nemôže niektoré položky OP realizovať do 31. decembra, môže požiadať **o odklad výdavkov**. Žiadosti o odklad výdavkov sa podávajú spolu so žiadosťou o následnú platbu. Prenášané položky OV/ZOV realizuje a uhradí do 30. apríla nasledujúceho roka. Zodpovedajúci príspevok od OV/ZOV zostane v OF.

Finančná podpora sa zaplatí OV/ZOV pri následnej platbe a zábezpeka zložená v súlade s čl. 35 nariadenia Komisie (EÚ) 2017/891 sa uvoľní na základe ustanoveného skutočného oprávnenia na finančnú podporu a iba pod podmienkou, že OV/ZOV poskytne doklad (faktúry alebo súpis faktúr, výpisy z bankového účtu) o vykonaní naplánovaného výdavku najneskôr do 30. apríla roku nasledujúceho po roku, na ktorý bol príslušný výdavok naplánovaný.

# 8. VýRočné a HODNOTIACE správy

OP podliehajú monitorovaniu a hodnoteniu zameranému na hodnotenie pokroku dosiahnutého pri plnení určených cieľov operačných programov, ako aj hodnoteniu efektívnosti a účinnosti v súvislosti s uvedenými cieľmi. Pokrok, efektívnosť a účinnosť sa hodnotia prostredníctvom spoločných výkonnostných ukazovateľov, ktoré sú ustanovené v prílohe II nariadenia Komisie (EÚ) 2017/892.

Súčasne so žiadosťou o následnú platbu predkladajú OV/ZOV výročnú správu. **Výročná správa** informuje, do akej miery boli uskutočnené jednotlivé opatrenia OP v rámci daného roka a výsledky monitorovacej činnosti.

Obsahuje podrobné informácie o:

* realizácii OP;
* všetkých zmenách a dodatkoch priebehu roka;
* rozdieloch medzi odhadom finančnej pomoci a požadovanou výškou.

Vo výročných správach organizácií výrobcov a združení organizácií výrobcov sa uvedú:

 a) úspechy operačného programu založené na ukazovateľoch uvedených v prílohe II nariadenia Komisie (EÚ) 2017/892 a prípadne na dodatočných ukazovateľoch uvedených v národnej stratégii týmto spôsobom:

i) v každej výročnej správe sa použijú spoločné **východiskové ukazovatele a (finančné) ukazovatele vstupov**;

ii) **v posledných dvoch rokoch** operačného programu sa použijú **ukazovatele výsledkov a výstupov** a

1. súhrn hlavných problémov, ktoré nastali pri riadení programu, a opatrení prijatých na zabezpečenie kvality a účinnosti vykonávania programu.

Vo výročnej správe sa podľa možnosti uvedie, **aké ochranné opatrenia sa prijali v súlade s národnou stratégiou a pri uplatnení článku 33 ods. 6 nariadenia** EP a Rady **(EÚ) č. 1308/2013 na ochranu životného prostredia** pred možnými zvýšenými tlakmi pochádzajúcimi z investícií, ktoré sa podporujú v rámci operačného programu.

**Hodnotiacu správu** (súčasť výročnej správy) predkladá OV/ZOV predposledný rok realizácie OP.

V procese hodnotenia sa preskúma pokrok dosiahnutý v súvislosti s celkovými cieľmi programu. Na tieto účely sa použijú spoločné výkonnostné ukazovatele týkajúce sa východiskovej situácie, výstupov a výsledkov.

V prípade potreby bude súčasťou hodnotenia kvalitatívne hodnotenie výsledkov a vplyvu environmentálnych opatrení zameraných na:

a) zabránenie pôdnej erózii;

b) obmedzenie používania prípravkov na ochranu rastlín alebo lepšie hospodárenie s nimi;

c) ochranu biotopov a biodiverzity a

d) zachovanie krajiny;

Výsledky hodnotenia sa použijú na:

a) zlepšenie kvality operačného programu;

b) zistenie akejkoľvek potreby zásadne zmeniť operačný program a

c) vyvodenie ponaučení užitočných pri zlepšovaní budúcich operačných programov.

Hodnotiaca správa sa priloží k zodpovedajúcej výročnej správe za predposledný rok OP.

# 9. Kontroly

Platobná agentúra vykoná kontrolu na mieste pred schválením OP u všetkých OV/ZOV a v prípade potreby žiadosti o zmenu za účelom overenia dodržania presnosti poskytnutých informácií, cieľov OP, spôsobilosti navrhovaných činností a výdavkov, ako aj ekonomickú konzistenciu a kvalitu OP, správnosť odhadov a plánovanie vykonania OP.

Kontrola na mieste sa vzťahuje na všetky záväzky a povinnosti OV alebo ZOV, jej členov a prípadne dcérskych spoločností, ktoré možno skontrolovať v čase návštevy a ktoré sa nedali skontrolovať počas administratívnych kontrol. Kontroly na mieste sa týkajú **najmä**:

a) splnenia kritérií na získanie uznania pre príslušný rok;

b) vykonávania akcií a ich súladu so schváleným operačným programom;

c) vo vzťahu k príslušnému počtu akcií: súladu výdavkov s právnymi predpismi Únie a dodržania lehôt, ktoré sú v nich uvedené;

d) využívania operačného fondu vrátane výdavkov vykázaných v žiadostiach o vyplatenie preddavku alebo o čiastočné platby, hodnoty predávanej výroby, príspevkov do operačného fondu a vykázaných výdavkov doložených účtovnými alebo rovnocennými dokladmi;

e) úplného dodania výrobkov zo strany členov, poskytovanie služieb a skutočného vynaloženia nárokovaných výdavkov;

f) druhostupňové kontroly na mieste v súvislosti s výdavkami na stiahnutia z trhu, zelený zber a neuskutočnenie zberu;

g) hodnota predávanej výroby sa overí v účtovníctve OV;

V prípade žiadosti o finančnú podporu budú kontroly na mieste zamerané hlavne na vykonanie opatrení obsiahnutých v OP so zvýšenou pozornosťou na opatrenia týkajúce sa investícií a reálnych nákladov a vynaložených výdavkov v porovnaní s požadovanou pomocou.

# 10. SANKCIE

Platobná agentúra musí sankcionovať na základe nariadenia Komisie (EÚ) 2017/891 pri:

* 1. **nedodržiavaní kritérií na získanie uznania OV/ZOV**

Ak platobná agentúra zistí, že OV neplní jedno z kritérií na získanie uznania súvisiace s požiadavkami článkov 5 a 7, článku 11 ods. 1 a 2 a článku 17 nariadenia Komisie (EÚ) 2017/891, dotknutej OV zašle najneskôr do dvoch mesiacov po tomto zistení doporučený list s upozornením, v ktorom uvedie zistené neplnenie kritérií, požadované nápravné opatrenia a lehoty na vykonanie týchto opatrení, ktoré nesmú presiahnuť štyri mesiace. Od okamihu zistenia nedodržiavania kritérií platobná agentúra **pozastaví platby pomoci dovtedy, kým sa nápravné opatrenia nevykonajú uspokojivým spôsobom.** Neprijatie nápravných opatrení v lehote, ktorú určila platobná agentúra, má za následok pozastavenie uznania pre organizáciu výrobcov. Členský štát oznámi organizácii výrobcov obdobie pozastavenia, ktoré začína okamžite po uplynutí lehoty určenej na vykonanie nápravných opatrení a nepresahuje 12 mesiacov odo dňa doručenia listu s upozornením organizácii výrobcov. Týmto ustanovením nie je dotknuté uplatňovanie právnych predpisov SR, ktoré môžu stanoviť pozastavenie takejto akcie v dôsledku začatia súvisiaceho súdneho konania. Organizácia výrobcov môže počas pozastavenia uznania pokračovať vo svojej činnosti, ale **platby pomoci sa nebudú vyplácať až do zrušenia pozastavenia uznania.** Ročná výška pomoci sa zníži o 2 % za každý kalendárny mesiac alebo jeho časť počas trvania pozastavenia uznania. Pozastavenie sa končí dňom kontroly, ktorou sa preukáže splnenie predmetných kritérií na získanie uznania.

* 1. **zistení podvodu**

Bez toho, aby boli dotknuté akékoľvek ďalšie pokuty uplatniteľné na základe právnych predpisov EÚ a vnútroštátnych právnych predpisov, členské štáty **zrušia uznanie OV/ZOV, vylúčia predmetné akcie alebo operácie z udeľovania podpory v rámci príslušného OP a vymôžu celú sumu poskytnutej pomoci, ktorá sa na uvedenú operáciu už vyplatila,** resp. vylúčia OV/ZOV z udeľovania podpory v rámci príslušného OP ak sa zistí, že spáchali podvod v súvislosti s podporou poskytnutou v zmysle príslušných ustanovení nariadenia EP a Rady (EÚ) č. 1308/2013 a nariadenia Komisie (EÚ) 2017/891.

* 1. **sankcia za neoprávnené sumy výdavkov v žiadosti**

Platobná agentúra uplatní pokuty, ak zistí, že suma, ktorá by sa mala vyplatiť príjemcovi na základe samotnej žiadosti presahuje sumu, ktorá sa má vyplatiť príjemcovi po preskúmaní oprávnenosti žiadosti **o viac ako 3 %**, na sumu, ktorá sa má skutočne vyplatiť príjemcovi, sa uplatní zníženie v súlade s čl. 61 nariadenia Komisie (EÚ) 2017/891. Výšk**a zníženia predstavuje rozdiel medzi sumami.** Žiadne zníženie sa však neuplatní, ak sú OV/ZOV schopné dokázať, že nie sú zodpovedné za uvedenie neoprávnenej sumy. Táto pokuta sa uplatňuje taktiež na neoprávnené výdavky zistené počas kontroly na mieste.

* 1. **pri zabránení kontrole na mieste**

Žiadosť o poskytnutie pomoci sa zamietne za príslušnú časť výdavkov, ak OV/ZOV, člen alebo príslušný zástupca zabráni vykonaniu kontroly na mieste (článok 66 nariadenia Komisie (EÚ) 2017/891).

* 1. **pri zistení nezrovnalostí v súvislosti s realizáciou opatrenia - stiahnutia z trhu**

Ak sa na základe kontroly zistia nezrovnalosti v súvislosti s obchodnými normami alebo minimálnymi požiadavkami na výrobky stiahnuté z trhu príjemca je povinný podľa čl. 62 nariadenia Komisie (EÚ) 2017/891 zaplatiť pokutu vo výške príspevku EÚ, vypočítanú na základe množstiev výrobkov stiahnutých z trhu, ktoré nezodpovedajú obchodným normám alebo minimálnym požiadavkám, ak sú uvedené množstvá menšie ako 10 % oznámených množstiev, vo výške dvojnásobku príspevku EÚ, ak sú uvedené množstvá medzi 10 % a 25 % oznámených množstiev, alebo vo výške príspevku EÚ za celé množstvo ak uvedené množstvá presahujú 25 % oznámeného množstva.

V prípade, že sa zistí, že OV/ZOV úmyselne vyhlásili nepravdivé skutočnosti, príslušná operácia sa vylúči z podpory v rámci OP a všetky prostriedky skutočne vyplatené na účel tejto operácie sa vrátia. Príjemca je ďalej pre danú operáciu vylúčený z prijímania podpory v rámci príslušného OP v nasledujúcom roku.

***Úhrada späť vrátenej pomoci a sankcií:***

OV a ZOV alebo iné príslušné subjekty vrátia neoprávnene vyplatenú pomoc s úrokmi a zaplatia sankcie.

Úrok sa vypočíta:

a) na základe obdobia, ktoré uplynie od prijatia neoprávnenej platby do jej vrátenia zo strany OV;

b) so sadzbou, ktorú Európska centrálna banka uplatňuje na svoje hlavné refinančné operácie uverejnené v sérii C Úradného vestníka Európskej únie a ktorá platí v deň uskutočnenia neoprávnenej platby, plus tri percentuálne body.

# 11. kontakt

###### Pôdohospodárska platobná agentúra

Sekcia organizácie trhu a štátnej pomoci

Oddelenie živočíšnych komodít a školských programov

Hraničná 12

815 26 Bratislava

Ing. Ondrej Kardelis, Ondrej.Kardelis@apa.sk; 0918 612 451

Ing. Lenka Orlická, Lenka.Orlicka@apa.sk; 0918 613 110

# 12. prílohy

Príloha č. 1 Žiadosť o schválenie operačného programu

Príloha č. 2 Žiadosť o zmenu a doplnenia operačného programu pre nasledujúce roky

Príloha č. 3 Žiadosť o zmenu a doplnenia operačného programu v priebehu roka

Príloha č. 4 Žiadosť o zálohovú platbu

Príloha č. 5 Žiadosť o čiastkovú platbu

Príloha č. 6 Žiadosť o následnú platbu

Príloha č. 7 Žiadosť o vnútroštátnu finančnú pomoc – následná platba

Príloha č. 8 Žiadosť o vnútroštátnu finančnú pomoc – čiastková platba

Príloha č. 9 Postup pri výbere dodávateľov

Príloha č. 10 Zdôvodnenie výberu dodávateľa k jednotlivým oprávneným výdavkom